title: Kilpapurjehduksen harjoitusradat

text: Oulun harjoitteluradalle saatiin ensimmäisen kerran lupa vesialueen haltijalta Oulun kaupungilta vuonna 2007. Rata merkitiin ensimmäisen kerran kaudelle 2008 epävirallisin itse valmistuin merkein, joita ei voi sekoittaa virallisiin väylämerkkeihin. Halkaisijaltaan yhden merinpaninkulman suuruinen rata-alue sijaitsee turvalliseti väylien ulkopuolla ja alueella veden syvyys on yli kahdeksan metriä. Harjoittellurata on tarkoitettu kaikille oululaisille kilpapurjehtijoille, ja sen kunnosta ja toiminnasta vastaa Oulun Merenkävijät. Radan merkitsemiseski Oulun Merenkävijät saivat Oulun kaupungin liikuntaviraston hankeavustuksen. Epävirallisin merkein merkittyä rataa ei ole merkitty merikarttoihin.


title: Kilpapurjehduksen harjoitusradat

text: Sijaitsee Säynätsalon itäpuolella ja harjoittelurata on merkitty erikoismerkein viralliseen Merankulkulaitoksen karttaan. Harjoitteluradan on rakentanut Säynätsalon Juurikkasaaressa toimiva Jyväskylän Veneseura. Jyväskylän Veneseura on itse valmistanut virallisesti karttoihin merkityn harjoitteluradan erikoismerkit.


title: Kilpapurjehduksen harjoitusradat

text: Rata-alue sijaitsee Särkänniemen luoteispuolella ja on merkitty yhdeksällä erikoismerkillä karttoihin. Radan halkaisija on noin yksi mpk. Rata-alueella veden syvyys on yli kuusi metriä.


title: Kilpapurjehduksen harjoitusradat

text:
Helsingin edustalla on osoitettu useita vesialueita väylien ulkopuolelta ratapurjehdukselle. Kulloisenkin harjoituksen- tai kilpailunjärjestäjä merkitsee radan tapahtuman ajaksi.
Koivusaaren Purjehdusseura (KoPu) on järjestänyt monen vuoden ajan joka tiistai LYS-harjoituskilpailut kuudella eri radalla Lauttasaaren edustalla. Radat muodostuvat kierrettävistä saarista ja virallisista merimerkeistä. Ratojen pituudet vaihtelevat 4,5 - 9,5 mpk.n välillä.


title: Unleashed (täsmennyssivu)

text: Unleashed voi tarkoittaa:


title: Réka Szilvay

text: Réka Szilvay (äännetään "Reeka Silvai", s. 1972 Helsinki) on unkarilais-suomalainen viulisti. Hän on syntynyt Suomessa, ja puhuu unkaria sujuvasti. Szilvay alkoi opiskella musiikkia isänsä Géza Szilvayn johdolla 4-vuotiaana, ja 13-vuotiaana hän alkoi opiskella Sibelius-Akatemiassa Tuomas Haapasen oppilaana ja myöhemmin Wienissä, Itävallassa, 1992–1998.


title: Réka Szilvay

text: Vuonna 2006 Réka Szilvay nimitettiin Sibelius-Akatemian viulumusiikin professoriksi.


title: Réka Szilvay

text: Szilvayllä on käytössään Stradivari "Iiriläinen" vuodelta 1702. Se kuului 1930-luvulla viipurilaisen kauppaneuvos Harry Wahlin kokoelmaan ja on vuodesta 1986 ollut Pohjola-pankin taidesäätiön omistuksessa.


title: Réka Szilvay

text: Réka Szilvay on konsertoinut seuraavien orkestereiden solistina:


title: Maakirja

text: Maakirja () oli Suomessa 1530-luvulta 1900-luvun alkuun pidetty maarekisteri. Se sisälsi kaikki talonpoikaistilat ja kunkin tilan verovelvollisuuden. Aloitteen maakirjojen laatimiseksi teki kuningas Kustaa Vaasa ja Västeråsin valtiopäivät päättivät asiasta vuonna 1524.


title: Maakirja

text: Suomen ensimmäinen systemaattinen maakirja oli Hämeen maakirja vuodelta 1539, joskin jo keskiajalla oli pidetty maakirjoja. Yksityiskohtaisesti maakirjojen laatiminen ohjeistettiin vasta vuoden 1689 henkikirjoittajain johtosäännössä, ja tällöin tilat saivat pysyvän numeron.


title: Maakirja

text: Varhemmin talonpojat luetteloitiin lääneittäin, pitäjittäin ja kylittäin. Vuodesta 1689 lähtien maakirjaan merkittiin kylä ja talon maanluonto ja veroluku. Talojen nimet merkittiin maakirjaan 1700-luvulta alkaen. Asukkaan nimet eivät ole täysin luotettavia, sillä perillisille siirtynyt tila jäi usein edesmenneen isännän nimiin. Lisäksi kirjassa mainittiin kalastuspaikat, koskien tuotto, myllyt, niityt, nuottapaikat, pajastot, pellot, ulkosaaret ja muut tilat, joita ei pidetty varsinaisina taloina.


title: Maakirja

text: Vuoden 1895 asetus velvoitti Suomen lääninmaanmittauskonttorit pitämään maarekisteriä, joka vähitellen syrjäytti maakirjat. Vuoden 1897 johtosäännön mukaan maaomaisuus jaettiin seuraavien otsikkojen alle:


title: Maakirja

text: Maakirjat uusittiin vuoden 1802 jälkeen joka kymmenes vuosi. Sitä varten maaherra, lääninkamreeri, kruununvouti ja henkikirjoittaja tutkivat joka kunnan. Maakirja laadittiin kolmena kappaleena: yksi henkikirjoittajan arkistoon, toinen maaherranvirastoon ja kolmas valtiovarainministeriöön (myöhemmin maanmittaushallitukseen).


title: Maakirja

text: Vuonna 1905 laadittiin Suomen viimeiset maakirjat. Kun maaverot lakkautettiin vuoden 1925 alussa, menettivät maakirjat tehtävänsä veroluettelona. Maakirjoja kuitenkin täydennettiin, sillä niitä tarvittiin esimerkiksi perustettaessa uusia kuntia ja siirrettäessä tiloja kunnasta toiseen. Maakirjojen pito lopetettiin vuonna 1953.


title: Maakirja

text: Maakirjoja sisältyy jossain määrin Arkistolaitoksen Internetissä julkaisemaan Kansallisarkiston digitaaliarkistoon. Maakirjat ovat myös yhtenä lähdesarjana 1900-luvun alkupuolella kirjailija Jalmari Finnen aloitteesta osasta Suomea kerätyssä Suomen asutuksen yleisluettelossa.


title: Christian Roman

text: Christian Roman on yhdysvaltalainen animaatio-ohjaaja ja animaattori, joka aloitti uransa 1990-luvulla animaattorina Simpsoneiden parissa hahmojen sommittelijana. Hän tuli tunnetuksi Disneyn tuottamasta animaatiosarjasta Fillmore. Roman sai sarjan aikana Annie- ja Daytime Emmy -ehdokkuuden ohjaamisesta ja tuottamisesta. Sarjan jälkeen hän ohjasi Jake Long – amerikkalainen lohikäärme animaatiosarjan kaikki ensimmäisen tuotantokauden jaksot.


title: Christian Roman

text: Roman valmistui Bostonin yliopistosta vuonna 1991 taidemaalariksi ja toimii nykyisin tarinoiden piirtäjänä Pixarilla.


title: Katsastus (veneily)

text: Katsastus veneilyssä on valtakunnallinen erityissopimus. Toisin kuin rekisteröinti, katsastaminen on vapaaehtoinen toimenpide. Avomeripurjehduskilpailuihin osallistuvien veneiden on tosin täytettävä vähintään katsastusluokka 2:n vaatimukset.


title: Katsastus (veneily)

text:
Katsastuksen tärkeimpänä perusteena on Merilain 8 §:
Kilpaveneillä on oma katsastuksensa kutakin kilpailua varten; kilpakatsastus ei korvaa vuosikatsastusta, joskin esimerkiksi Espoo - Suursaari -kilpailussa katsastukseksi kelpaa toisen luokan vuosikatsastus.


title: Katsastus (veneily)

text: Katsastuksen lisähyötynä voinee mainita, että useimmat vakuutusyhtiöt myöntävät 20 % vakuutusmaksualennuksen katsastetuille veneille. Useimmille vakuutusyhtiöille riittää se, kun alkuperäisestä runkokatsastuksesta tehdystä pöytäkirjasta tehty kopio luovutetaan sopimuksen tekemisen yhteydessä, vuosittaista kopiota ei pääsääntöisesti vaadita paitsi mahdollisesti vahinkojen yhteydessä.


title: Katsastus (veneily)

text: Katsastuksesta laaditaan erillinen pöytäkirja kahtena kappaleena katsastajalle ja veneenomistajalle. Lisäksi kerhon myöntämään ja kommodorin allekirjoittamaan venetodistukseen tehdään vuosittain merkintä suoritetusta katsastuksesta. Lisäksi tällainen vene saa käyttää pursilippua ja seuraviiriä. Katsastettuun veneeseen kiinnitetään lisäksi erityinen liittojen merkeillä ja vuosiluvulla varustettu katsastustarra kyllin näkyvään paikkaan. Tarran pohjaväri on valkoinen, painoväri vaihtelee vuosittain. Tarran ulkoasu muuttui, kun Suomen Purjehdus ja Veneily ry korvasi kaksi aiempaa keskusliittoa vuoden 2011 alusta: aiemmin pyöreä tyylitelty pursilippukuvio ilman erikoismerkkiä muuttui neliön muotoiseksi.


title: Katsastus (veneily)

text: Veneilyssä katsastus on täysin vapaaehtoista, tosin pursiseurat yleensä edellyttävät sitä jäsentensä veneiltä. Jos alus on kaupallisessa käytössä, merenkulun turvallisuusviranomainen suorittaa alukselle katsatuksen. Myös Finnboatin jäsenyritykset tarjoavat ammattiatitoista veneiden kuntokartoitusta.


title: Katsastus (veneily)

text:
Katsastus jakautuu perus- ja vuosikatsastukseen. Katsastus on voimassa vuoden kerrallaan; pääsääntöisesti se toimitetaan kesäkuun loppuun mennessä ja on voimassa seuraavan vuoden kesäkuun loppuun.
Jos vene hankitaan myöhemmin tai on pitkään kunnostuksessa, asiassa voidaan myöntää kertaluonteisia poikkeuksia. Myös vieraan seuran katsastaja saa tehdä katsastuksen, mikäli seuralla ei ole omia tai nämä eivät eri syistä ehdi.


title: Katsastus (veneily)

text: Katsastajat kouluttaa Suomen Purjehdus ja Veneily tai Suomen työväen urheiluliitto TUL. Lisenssi on voimassa neljä vuotta ja sen voi uusia kerran pelkällä ilmoituksella. Tämän jälkeen on käytävä päivityskurssi vähintään kahdeksan vuoden välein. Jos lisenssi vanhenee ilman ilmoitusta, koulutus on suoritettava kokonaan uudelleen.


title: Katsastus (veneily)

text: Katsastettu vene merkitään kotiseuran venerekisteriin ja saa oikeuden käyttää seuransa pursilippua ja seuraviiriä.


title: Katsastus (veneily)

text: Peruskatsastus voidaan tehdä aina kun siihen katsotaan olevan aihetta. Se tehdään kaksivaiheisena, toinen maissa ja toinen veneen ollessa vesillä käyttövalmiina. Muutoin peruskatsastus tehdään viiden vuoden välein.


title: Katsastus (veneily)

text: Katsastuskohteita on viime vuosina lisätty, koska muutamissa venemalleissa on ollut aivan uusia vaarakohteita, muun muassa liian matalalla oleva potentiaalinen vuotokohde.


title: Katsastus (veneily)

text: Jotkut katsastajat suosivat kaksivaiheista katsastusta; näin erityisesti silloin, kun katsastaja toimii myös veneilykouluttajana. Tällöin esimerkiksi ylimmän asteen nuorisokoulutukseen tai aikuisten veneenkuljettaja/veneenpäällikkökoulutukseen voidaan liittää kaksivaiheisena toteutetun katsastuksen seuranta, jossa oppilaat saavat perehtyä erityyppisten veneiden rakenteisiin ja varustukseen. Menettely on saanut runsaasti kiittävää palautetta - erityisesti silloin kun kyseisiä veneitä on käytetty koulutuksen käytännön osion toteutukseen.


title: Katsastus (veneily)

text: Katsastus on aina riippunut veneen rakenteesta, merikelpoisuudesta ja varustuksesta. Tietyn tason ylittävät veneet on aina voitu katsastaa alempaan luokkaan kuin varustus sallisi jos omistaja on niin halunnut.


title: Katsastus (veneily)

text: Katsastusluokkia oli alun perin kolme: 1, 2 ja 3 eli avomeri, rannikko ja saaristo. 1990-luvulla numerointi muutettiin kirjainluokiksi, jolloin pienimmille veneille luotiin uusi katsastusluokka D ja kaksi ylintä jaettiin kahtia A1, A2, B1 ja B2 -luokkiin. B2 -luokka oli tuolloin alin josta myönnettiin vakuutusmaksualennus.


title: Katsastus (veneily)

text: Menettely osoittautui hankalaksi, ja lopulta päädyttiin nykyisin käytössä olevaan järjestelmään, jossa veneet katsastetaan niiden rakenteen, varustuksen ja purjehdusalueen mukaan neljään eri luokkaan:


title: Katsastus (veneily)

text: Purjehdusalue kattaa Itämeren, Pohjanmeren, Euroopan rannikkovedet ja Välimeren.


title: Katsastus (veneily)

text:
Pitemmät matkat - kuten esimerkiksi osanotto Atlantic Rally for Cruisers (ARC) -purjehduskilpailuun Kanariansaarilta Karibianmerelle tai maailmanympäripurjehdukset, sovitaan vakuutuksen ja varustuksen osalta tapauskohtaisesti erikseen.
Suomenlahti, Pohjanlahti, Ahvenanmeri ja Itämeren läntiset rannikot Gotlannin, Öölannin ja Rügenin länsipuolella normaalioloissa. Riittävä Ruotsissa, Tanskassa ja Viron ja Venäjän Suomenlahden satamissa käyntiin omalla veneellä.


title: Katsastus (veneily)

text: Sisäsaaristo sekä olosuhteiden salliessa myös Merenkurkku ja Helsinki - Tallinna -väli.


title: Katsastus (veneily)

text: Suojaiset vedet ja suljetut kilparadat.


title: Uğur Boral

text: Uğur Boral (s. 14. huhtikuuta 1982 Tokat, Turkki) on turkkilainen jalkapalloilija, joka edustaa Beşiktaşia. 177 senttimetriä pitkän Boralin pelipaikka on vasemmalla laidalla puolustajana tai keskikenttäpelaajana.


title: Uğur Boral

text: Turkin maajoukkueessa Boral on pelannut 10 ottelua ja tehnyt niissä yhden maalin – 2008 EM-kisojen välieräottelussa Saksaa vastaan.


title: War Child

text: War Child on Jethro Tull -yhtyeen lokakuussa 1974 julkaistu albumi. Alun perin kyseessä oli elokuvaprojekti, jonka yhteydessä olisi julkaistu tupla-albumi, mutta tämä kariutui rahoituksen puutteeseen. Elokuvaa varten sävellettyä musiikkia löytyy albumin remasteroidulta versiolta.


title: War Child

text: Yhtye palasi albumilla takaisin perinteiseen rock-albumimalliin parin konseptialbumin jälkeen ja albumi menestyi jälleen hyvin Yhdysvalloissa nousten albumilistan kakkoseksi.


title: Väinö Iisakkala

text: Väinö Iisakkala (20. tammikuuta 1890 Viipurin maalaiskunta – 12. joulukuuta 1960) oli suomalainen jääkärimajuri. Hänen vanhempansa olivat työnjohtaja Kristian Iisakkala ja Emma Maria Pöntinen. Hänet vihittiin avioliittoon vuonna 1933 Salli Pärnäsen kanssa.


title: Väinö Iisakkala

text: Hän kävi kansakoulun ja toimi koulun jälkeen autonkuljettajana ja asentajana. Hän suoritti viidennen luokan Viipurin reaalikoulussa vuonna 1920 ja kahdeksannen luokan Helsingin suomalaisessa lyseossa vuonna 1935. Haminan taistelukoulun hän suoritti vuonna 1918 ja jääkärialiupseereille järjestetyn aktiiviupseerikurssin Kadettikoulussa vuonna 1921 sekä taktiikan soveltamiskurssin Suojeluskuntain päällystökoulussa vuosina 1925 ja 1927. Taistelukoulun komppanianpäällikkökurssin hän suoritti vuonna 1929 ja komentajakurssin Suojeluskuntain päällystökoulussa vuosina 1932–1933.


title: Väinö Iisakkala

text: Hän liittyi vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 27. marraskuuta 1915, josta hänet siirrettiin pataljoonan 4. komppaniaan 21. joulukuuta 1915 ja vapautettiin sotapalveluksesta sairautensa takia 27. helmikuuta 1916.


title: Väinö Iisakkala

text: Hän palasi Suomeen Ruotsin kautta maaliskuun alussa vuonna 1918 ja astui armeijan palvelukseen 10. maaliskuuta 1918 aliupseerin vakanssilla ja hänet sijoitettiin Valkoisen armeijan 4. Jääkärirykmentin 8. jääkäripataljoonan 2. komppaniaan, missä hän toimi koulutusaliupseerina ja joukkueenjohtajana. Kyseisen joukon mukana hän osallistui sisällissodassa Raudun ja rajaseudun taisteluihin.


title: Väinö Iisakkala

text: Sisällissodan jälkeen hän palveli koulutusaliupseerina 4. Jääkärirykmentistä muodostetussa Jääkäripataljoona n:o 4:ssä, jolla myöhemmin oli nimet Jääkäripataljoona n:o 2 ja Pohjolan jääkäripataljoona. Hänet siirrettiin 3. syyskuuta 1918 Karjalan kaartin rykmenttiin, missä hän toimi komppanianvääpelinä 5. komppaniassa. Armeijasta hän erosi 28. kesäkuuta 1919 ja oli sen jälkeen Muolaan suojeluskunnan paikallispäällikkönä 4. heinäkuuta – 15. syyskuuta 1919 välisen ajan, jonka jälkeen hän toimi Viipurin suojeluskuntapiirin piiriesikunnassa kiertävänä kouluttajana 16. syyskuuta 1919 – 14. helmikuuta 1921 välisen ajan. 19. alueen päällikkönä hän toimi 1. kesäkuuta 1921 – 15. heinäkuuta 1922 välisen ajan ja 9. alueen päällikkönä 15. heinäkuuta 1922 – 31. maaliskuuta 1932 välisen ajan. Hänet siirrettiin 1. huhtikuuta 1932 alkaen Kymenlaakson suojeluskuntapiirin 2. alueen päälliköksi ja 1. maaliskuuta 1934 alkaen Pohjois-Karjalan suojeluskuntapiiriin 2. sotilasohjaajaksi.


title: Väinö Iisakkala

text: Talvisotaan hän osallistui komppanianpäällikkönä Jalkaväkirykmentti 36:n (JR 36) 2. konekiväärikomppaniassa ja 2. pataljoonan komentajan sijaisena ja osallistui taisteluihin Suojärvellä, Piitsoinojalla, Oumaantiellä, Pitkärannassa, Lemmetti-Itäisellä ja Siiralassa. Välirauhan aikana hän toimi päällikkönä Jalkaväenkoulutuskeskus 6:ssa, josta hänet siirrettiin toimistoupseeriksi 4. Armeijakunnan Taisteluvälinetoimistoon sekä palveli Pohjois-Karjalan suojeluskuntapiirissä. Jatkosotaan hän osallistui Laatokan meripuolustuksessa laiva OM 2. esikunnan päällikkönä, josta hänet siirrettiin huoltopäälliköksi Henkilötäydennyskeskus 3:een. Suurhyökkäyksen aikana hänet komennettiin Osasto Liliukseen ja myöhemmin takaisin Henkilötäydennyskeskus 3:een. Aktiivipalveluksesta hän erosi Jatkosodan päätyttyä ja asettui viettämään eläkepäiviään Lahteen johon hänet myös haudattiin.


title: Väinö Iisakkala

text: Hän toimi Suomen Ampumaliiton Pohjois-Karjalan Ampumapiirin hallituksen jäsenenä vuosina 1935–1950.


title: Otto Iivarinen

text: Otto Jalmari Iivarinen (käytti Saksassa nimeä Ivarsson, 25. toukokuuta 1895 Leppävirta – 19. joulukuuta 1931) oli suomalainen jääkärimajuri. Hänen vanhempansa olivat kauppias Otto Iivarinen ja Mimmi Pehkonen. Hänet vihittiin avioliittoon vuonna 1921 Helmi Lydia Ojanderin kanssa.


title: Otto Iivarinen

text: Hän kävi Jyväskylän kauppakoulun ja Suomen liikemiesten opiston Helsingissä sekä suoritti kahdeksannen luokan yksityisesti Kuopion suomalaisessa lyseossa vuonna 1924.


title: Otto Iivarinen

text: Hän liittyi yhtenä vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 10. huhtikuuta 1915. Hänet sijoitettiin joukon 1. komppaniaan. Myöhemmin hänet sijoitettiin Kuninkaalliseen Preussin Jääkäripataljoona 27:n 1. komppaniaan ja edelleen 6. marraskuuta 1915 alkaen 3. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella Riianlahdella ja Aa-joella.


title: Otto Iivarinen

text: Hän saapui Suomeen (Vaasaan) jääkäreiden pääjoukon mukana luutnantiksi ylennettynä 25. helmikuuta 1918. Hänet komennettiin Suomen sisällissotaan komppanianpäälliköksi 2. Krenatöörirykmentin Savon pataljoona 2. komppaniaan ja 10. huhtikuuta 1918 alkaen edellä mainitun pataljoonan komentajaksi. Hän otti osaa sisällissodassa taisteluihin Lylyssä, Korkeakoskella, Moision-Lempäälän akselilla, Kuljussa, Tampereella ja Vesilahdella sekä rykmentin etenemiseen Valkeakosken, Sääksmäen, Tuuloksen ja Lammin kautta Koskelle.


title: Otto Iivarinen

text: Sisällissodan jälkeen hän toimi edellä mainitun pataljoonan komentajana rykmentin hajottamiseen saakka, jolloin hänet siirrettiin 14. heinäkuuta 1918 Viipurin vartiopataljoonan komentajaksi ja edelleen 15. elokuuta 1918 Karjalan rykmentti n:o 2:een, jonka nimi muuttui ensin Laatokan jalkaväkirykmentti n:o 6:ksi ja myöhemmin Viipurin rykmentiksi. Hänet määrättiin ensin rykmentin adjutantiksi ja 1. kesäkuuta 1919 alkaen talouspäälliköksi, josta hänet komennettiin 8. helmikuuta 1922 alkaen 6. Erillisen konekiväärikomppanian päälliköksi. Hänet komennettiin 16. lokakuuta 1922 sekä siirrettiin 7. marraskuuta 1923 Pohjois-Savon rykmenttiin ja sijoitettiin 1. pataljoonan komentajaksi ja 8. tammikuuta 1924 alkaen rykmentin talouspäälliköksi sekä 1. kesäkuuta 1927 alkaen uudelleen 1. pataljoonan komentajaksi. Armeijasta hän erosi 30. elokuuta 1928 ja toimi sen jälkeen liikemiehenä.


title: Luettelo Färsaarten kunnista

text: Tämä on luettelo Färsaarten kunnista. Färsaaret on jaettu 30 kuntaan. Ennen vuonna 2005 voimaan astunutta kuntauudistusta saarilla oli 48 kuntaa. Tulevina vuosina Färsaarten kuntien lukumäärä on oletettu laskevan seitsemän ja 15 välille.


title: Jack Lapides

text: Jack Lapides (1914 Rochester, New York, Yhdysvallat – 14. marraskuuta 1995) oli yhdysvaltalainen lääketieteen tohtori ja Ann Arborissa sijaitsevan Michiganin yliopiston urologian professori. Hän oli urologian osaston johtaja 1968–1984.


title: Jack Lapides

text: Lapides julkaisi paljon omalta alaltaan, erityisesti virtsarakon fysiologiasta. Muistettavin saavutus hänen urallaan oli pieni mutta merkittävä uudenlaisen virtsarakon katetrointimenetelmän kehittäminen. Menetelmä vähensi virtsatieinfektioista aiheutunutta kuolleisuutta huomattavasti.


title: Jack Lapides

text: Lapidesia pidetään 1900-luvun urologian merkittävimpänä hahmona, suorastaan Nobel-palkinnon arvoisena, jos sellainen urologian alalla myönnettäisiin. Lapidesin opettaja ja edeltäjä oli Reed Nesbit.


title: Jack Lapides

text: Hänen kunniakseen on perustettu Jack Lapides Essay Contest.


title: Tauno Ilmoniemi

text: Tauno Ilmoniemi ent. Granit (16. toukokuuta 1893 Kuopion maalaiskunta – 21. syyskuuta 1934 Oulu) oli suomalainen jääkärieversti. Hänen vanhempansa olivat lehtori, kunnallisneuvos Bruno Granit-Ilmoniemi ja Bertha Lagus. Hänet vihittiin avioliittoon vuonna 1926 Sylvi Irene Koskimiehen kanssa.


title: Tauno Ilmoniemi

text: Ilmoniemi osallistui Tukholman olympiakisoihin vuonna 1912, ja voitti hopeamitalin joukkuevoimistelun vapaan järjestelmän -kilpailussa. Hän osallistui myös suoriin kerroshyppyihin, mutta karsiutui loppukilpailusta.


title: Tauno Ilmoniemi

text: Hän kirjoitti ylioppilaaksi Kuopion klassillisesta lyseosta vuonna 1912 ja liittyi Savolaiseen osakuntaa. Hän jatkoi opintojaan teknillisen korkeakoulun koneinsinööriosastolla vuosina 1912–1915 ja suoritti diplomitutkinnon 1. osan vuonna 1914. Hän oli komennettuna noin kuukauden kestäville Helsingissä pidetyille ns. ylemmän päällystön kursseille vuonna 1923. Sotakorkeakoulun komentajakurssin hän suoritti vuonna 1927 ja yleinen osaston vuosina 1931–1932.


title: Tauno Ilmoniemi

text: Hän liittyi vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan 7. lokakuuta 1915, josta hänet siirrettiin 21. huhtikuuta pataljoonan täydennysjoukkoon ja komennettiin edelleen värväys- ja etappitehtäviin Suomeen. Värvärinä Hän toimi Suomessa itäisellä etapilla Puolangan etappiaseman hoitajana peitenimellä Möttönen. Takaisin Saksaan pataljoonan yhteyteen hän saapui 27. maaliskuuta 1917 ja sijoitettiin pataljoonan 3. komppaniaan. Hänet komennettiin 1. elokuuta 1917 Polangenin erikoiskursseille (pommarikurssi) ja sieltä edelleen 20. joulukuuta 1917 erikoistehtäviin Suomeen.


title: Tauno Ilmoniemi

text: Hän saapui Tornioon 30. tammikuuta 1918 ja liittyi Perä-pohjolan suojeluskuntaan, jonka mukana otti osaa sisällissodan puhjettua Tervolan ja Tornion taisteluihin. Näiden valtauksien jälkeen hän toimi Rovaniemen alueella sotilaskouluttajana, kunnes siirtyi maaliskuussa 1918 Kuolajärvelle kootun vapaaehtoisen komppanian, sittemmin Kuolajärven pataljoonan 1. komppanian päälliköksi ja otti osaa sotatoimiin Tuntsan - Kivisalmen suunnalla ja Kilislammen taisteluun. Huhtikuun lopulla vuonna 1918 hänet komennettiin Sallan rykmenttiin esikuntapäälliköksi.


title: Tauno Ilmoniemi

text: Sisällissodan jälkeen hän toimi 1. elokuuta 1918 alkaen komppanianpäällikkönä Lapin I rajavartiopataljoonassa, jonka nimi muutettiin myöhemmin Lapin ryhmän II pataljoonaksi. Hän oli lomalla ollessaan 15. joulukuuta 1918 – 1. helmikuuta 1919 Pohjolan suojeluskuntapiirin piiripäällikkönä. Hänet komennettiin 22. maaliskuuta 1919 alkaen Sisäasiainministeriön käytettäväksi ja määrättiin Kainuun rajakomendantiksi ja Kainuun rajavartioston päälliköksi sekä 1. tammikuuta 1922 alkaen rajavartiostojen tarkastajan apulaiseksi. Hänet siirrettiin 1. tammikuuta 1923 Keski-Suomen rykmentin III pataljoonan komentajaksi ja 24. syyskuuta 1924 alkaen Sotaväen esikuntaan (joka sittemmin yhdistettiin Yleisesikuntaan) henkilötoimiston päälliköksi. Polkupyöräpataljoona 1:n komentajaksi hänet nimitettiin 31. elokuuta 1926, josta tehtävästä hänet siirrettiin 15. kesäkuuta 1928 Pohjois-Savon rykmentin komentajaksi (komennettiin 20. elokuuta 1932). Ilmoniemi siirrettiin 1. heinäkuuta 1933 Pohjois-Pohjanmaan sotilasläänin komentajaksi.


title: Tauno Ilmoniemi

text: Hän toimi 4:nnen sekakomitean Suomalaisena puheenjohtajana vuonna 1920 Suomen ja Venäjän välisen välirauhasopimuksen toimeenpanoa valvomaan asetetussa suomalais-venäläisessä sekakomiteassa.


title: Ian McDonald

text: Ian McDonald voi viitata seuraaviin henkilöihin:


title: Rudolf Kraj

text: Rudolf "Rudi" Kraj (s. 5. joulukuuta 1977) on tšekkiläinen nyrkkeilijä ja olympiamitalisti. Hän voitti hopeaa Sydneyn olympialaisissa 2000 alle 81-kiloisten sarjasta. Kraj on voittanut mitalin myös MM-kisoista: hän voitti pronssia Bangkokissa 2003.


title: Lolicon

text: Lolicon (, translitt. "rorikon") on japaninkielinen käsite ja englantilaistettu lyhenne ilmauksesta "Rorīta konpurekkusu" (Lolita-kompleksi). Sana viittaa Vladimir Nabokovin romaaniin "Lolita", jossa aikuinen mies hullaantuu 12-vuotiaaseen tyttöön. Lolicon tarkoittaa sekä viehtymystä murrosikäisiin tyttöihin (efebofilia) että animessa ja mangassa eroottisesti kuvattuja tyttöjä tai lapsenomaisia nuoria naisia. Poikiin kohdistuvasta kiinnostuksesta käytetään vastaavasti nimitystä "shotacon". Lolicon on laillista Suomessa, mutta sen hallussapito ja levittäminen ei ole laillista esimerkiksi Australiassa, Uudessa-Seelannissa ja Irlannissa. Ruotsin laki kieltää lapsipornon mutta hentaita on vaikea tulkita onko se lapsipornoa vai onko ns. lapselliset piirteet luotu vain jotta hahmo näyttäisi söpömmältä.


title: Lolicon

text: Lakisyistä esimerkiksi lolicon-aiheisten hentaipelien lapsennäköisten ja pienikokoisten hahmojen kerrotaan olevan yli 18-vuotiaita.


title: Vääpelikilta

text: Vääpelikilta ry on Helsingin Seudun Reserviläispiiriin ja Reserviläisliittoon kuuluva huoltoaselajin erikoiskoulutuksen saaneiden reserviläisten yhdistys. Vuonna 1996 perustettuun yhdistykseen kuuluu vuonna 2018 noin 200 jäsentä ja toiminta on laajentunut myös pääkaupunkiseudun ulkopuolelle, muun muassa Oulun seudulle. Jäseneksi hakeminen tapahtuu kirjallisella hakemuksella sivujen kautta.


title: Vääpelikilta

text: Yhdistyksen jäsenistä suurin osa on reservin aliupseereja. Keski-ikä oli vuonna 2014 45 vuotta ja yleisin sotilasarvo ylikersantti. Joukossa on muutamia upseereja ja miehistön jäseniäkin. Useimmat jäsenistä ovat saaneet varusmiehenä tai reservin koulutustapahtumissa taloushuollon, kenttälääkinnän, kuljetusvälinehuollon tai taisteluvälinehuollon erikoiskoulutuksen.


title: Vääpelikilta

text: Vaikkakin jäsen toimii pääasiallisesti oman huollonalueensa tehtävissä, on hänen mahdollista saada koulutusta ja kokemusta myös muista huollon lajeista, mikä antaa vääpelinä toimivalle laajemman käsityksen alaisenaan toimivista ryhmistä. Oman osaamisen vuoksi monilla killan jäsenillä on suoritettuna esimerkiksi PV:n ajolupa, elintarvikehygieniakortti ja EA1-tasoinen tai laajempi ensiapukoulutus.


title: Vääpelikilta

text: Yhdistyksen tärkein toimintamuoto on vapaaehtoinen maanpuolustuskoulutus, joka tapahtuu yhteistyössä Maanpuolustuskoulutusyhdistyksen (MPK) kanssa. Vuosittain järjestetään muun muassa puolustusvoimien tilaama vääpelikurssi sodan ajan yksikköupseereille ja perusyksikön vääpeleille eli huoltojoukkueen joukkueenjohtajille. Yhdistys osallistuu myös maakuntajoukkojen huoltohenkilöstön koulutukseen.


title: Vääpelikilta

text: Muita toimintamuotoja ovat muun muassa ammunta, kenttäkelpoisuutta ylläpitävä liikunta, toimiminen huollon tehtävissä, vierailut sotilas- ja siviilikohteissa sekä veteraanityö.


title: Jan Berger

text: Jan Berger (s. 27. marraskuuta 1955 Praha) on tšekkiläinen entinen jalkapalloilija ja olympiavoittaja. Hän oli mukana Tšekkoslovakian kultaa voittaneessa joukkueessa Moskovan olympialaisissa 1980.


title: Jan Berger

text: Berger pelasi maajoukkueessa 30 ottelua, joissa hän teki kolme maalia. Hän edusti Tšekkoslovakiaa vuoden 1982 MM-kisoissa ja 1980 EM-kisoissa.


title: Jan Berger

text: Jan on Patrik Bergerin setä.


title: István Rózsavölgyi

text: István Rózsavölgyi [ro:žavöldji] (30. maaliskuuta 1929 Budapest – 27. tammikuuta 2012) oli unkarilainen yleisurheilija. Keskimatkojen juoksuissa kilpaillut Rózsavölgyi voitti pronssia 1 500 metriltä Rooman kesäolympialaisissa 1960. Lisäksi hän piti saman matkan maailmanennätystä (3.40,6) hallussaan 3. elokuuta 1956 – 11. heinäkuuta 1957.


title: István Rózsavölgyi

text: Istvan Rózsavölgyi nousi pinnalle Unkarin keskimatkojen juoksujen loistokaudella 1950-luvulla valmentajalegendan Mihály Iglóin oppilaana Budapestin Honvedin juoksutallista, jossa muita kuuluisia seuratovereita olivat Sándor Iharos ja László Tábori. Vuonna 1955 "Rosza" juoksi 1000 metrin ja 2000 metrin ME:t ajoin 2.19,0 ja 5.02,2. Seuraavana vuonna syntyi sitten 1500 ME.


title: István Rózsavölgyi

text: Syksyn 1956 Unkarin kansannousu ja sitä seurannut Neuvostoliiton miehitys sekoitti Rózsavölgyin juoksukunnon ja -halut juuri ennen Melbournen 1956 kesäolympialaisia. Hän saavutti vielä Tukholman EM-kisoissa 1958 neljännen sijan 1500 metrillä ja pronssimitalin Rooman olympialaisissa 1960 1500 metrillä.


title: István Rózsavölgyi

text: Vuonna 2009 Tatan kaupungin stadion nimettiin Rózsavölgyin mukaan. Elokuussa 1956 István Rózsavölgyi juoksi kyseisellä paikalla 1500 metrin ME:n.


title: István Rózsavölgyi

text: Rózsavölgyi kuoli 27. tammikuuta 2012.


title: Internet-yhteys

text: Internet-yhteydellä tarkoitetaan tietoliikenneyhteyttä maailmanlaajuiseen tietokoneiden verkkoon internetiin. Internet-yhteyttä muodostettaessa internetiin yhdistettävä laite saa ip-osoitteen ja se voi viestiä muiden internetiin liitettyjen laitteiden kanssa.


title: Internet-yhteys

text: Internetin käyttäjä ottaa yleensä yhteyden internet-palveluntarjoajaansa, joka ohjaa käyttäjän liikenteen eteenpäin.


title: Internet-yhteys

text:
Yhteys palveluntarjoajaan voidaan ottaa useilla eri tavoilla. Lankapuhelinverkkoon pohjautuvia tekniikoita ovat puhelinmodeemi-, ISDN- ja DSL-yhteydet. Matkapuhelinverkkoon pohjautuvat mm. GSM-, EDGE- ja HSPA-datayhteydet.
Omaa tukiasemaverkkooaan käyttävät mm. @450 ja WiMAX.


title: Internet-yhteys

text: Internet-yhteys voidaan muodostaa myös lähiverkon välityksellä jolloin tietokone kytketään lähiverkkoon jonka kautta sille tarjotaan internet-yhteys. Esimerkiksi WLAN-yhteydet toimivat näin.


title: Internet-yhteys

text: Tietokone voidaan kytkeä internetiin suoraan tai siten, että yhteys kulkee esim. välityspalvelimen tai palomuurin kautta.


title: Edgar Aabye

text: Edgar Lindenau Aabye (1. syyskuuta 1865 Helsingør – 30. huhtikuuta 1941 Kööpenhamina) oli tanskalainen köydenvetäjä ja olympiavoittaja. Hän oli mukana tanskalais-ruotsalaisessa joukkueessa, joka voitti kultaa Pariisin olympialaisissa 1900.


title: Minstrel in the Gallery

text:
Minstrel in the Gallery on Jethro Tullin kahdeksas studioalbumi, joka julkaistiin vuonna 1975. Tyylillisesti albumi on sekoitus hard rockia sekä akustisia lauluja ja myös jousisoittimia on käytetty. Albumi jäi basisti Jeffrey Hammondin viimeiseksi yhtyeen riveissä. Remasteroitu versio on julkaistu vuonna 2002 ja sille sisältyy bonuskappaleita. A-puoli
B-puoli


title: Muhtarhan Dildabekov

text: Muhtarhan Dildabekov (s. 19. maaliskuuta 1976) on kazakstanilainen raskaansarjan nyrkkeilijä.


title: Muhtarhan Dildabekov

text: Dildabekov teki lopullisen läpimurtonsa maailman huipulle voitettuaan hopeamitalin Sydneyn olympialaisissa 2000. Hän kaatoi seuraavat vastustajat: Grzegorz Kiełsan, Alexis Rubalcaban ja Rustam Sajdovin. Finaalissa hän hävisi Audley Harrisonille. Jo edellisenä vuonna hän oli voittanut MM-hopeaa Houstonista. Aasian kisoista hän on voittanut kerran kultaa ja kahdesti hopeaa.


title: Karam Ibrahim

text: Karam Mohammed Gaber Ibrahim (s. 1. syyskuuta 1979 Aleksandria) on egyptiläinen kreikkalais-roomalaisen tyylin painija ja olympiavoittaja.


title: Karam Ibrahim

text: Ensimmäisissä aikuisten arvokilpailuissaan, vuoden 1997 Afrikan-mestaruuskisoissa Ibrahim voitti kultamitalin 76-kiloisten sarjassa. Samana vuonna Välimeren kisoissa hän saavutti pronssia. Samana vuonna hän saavutti pronssia myös juniorien MM-kisoissa ja voitti kultamitailn Pan-Arabialaisissa kisosisa. Vuonna 1998 Ibrahim siirtyi painoluokkaa ylemmäs ja voitti huhtikuussa Afrikan-mestaruuden kreikkalais-roomalaisessa painissa 85-kiloisissa ja saavutti pronssia vapaapainissa 97-kiloisissa. Juniorien MM-kisoissa hän sijoittui pronssille 83-kiloisissa. Vielä samana syksynä hän voitti kultamitailn Afrikan kisoissa.


title: Karam Ibrahim

text: Vuonna 2000 Ibrahim epäonnistui pääsemään Sydneyn olympialaisiin, mutta voitti jälleen 97-kiloisissa sekä Afrikan että Välimeren mestaruuden. Seuraavana vuonna hän voitti oman sarjansa maailmancupissa, mutta jäi Patraksen MM-kisoissa vasta sijalle 14. Vuonna 2002 tuli jälleen Afrikan mestaruus, ja Moskovan MM-kisoista hän saavutti ensimmäisen MM-mitalinsa, hopeisen, hävittyään loppuottelussa turkkilaiselle Mehmet Özalille. Ibrahim voitti samana vuonna myös oman sarjansa maailmancupissa. Vuonna 2003 Gaber saavutti jälleen MM-hopeaa Créteilin kisoista hävittyään loppuottelussa ruotsalaiselle Martin Lidbergille. Samana vuonna hän voitti kultamitalin Afrikan kisoista.


title: Karam Ibrahim

text: Vuonna 2004 Ibrahim pääsi vihdoin olympialaisiin, jotka käytiin Ateenassa. Hän eteni 96-kiloisten sarjassaan loppuotteluun, missä kukisti georgilaisen Ramaz Nozadzen selkeällä piste-erolla ja voitti olympiakultaa. Ibrahim voitti Afrikan-mestaruudet myös vuosina 2005–2007 samoin kuin Välimeren kisat vuonna 2005 ja Afrikan kisat vuonna 2007. 2006 MM-kisoissa hän jäi sijalle 19. Toukokuussa 2008 hän voitti Novi Sadissa käydyn olympiakarsintaturnauksen ja sijoittui Pekingin olympialaisissa 13:nneksi.


title: Karam Ibrahim

text: Ibrahim voitti 2012 Marrakechin olympiakarsintaturnauksessa 84 kg:n painoluokan. Hän sai samassa painoluokassa hopeaa sekä Välimeren mestaruuskilpailuissa että Lontoon olympialaisissa, jossa hävisi loppuottelussa venäläiselle Alan Hugajeville. MM-kilpailuissa 2014 hän sijoittui 98-kiloisissa 24:nneksi.


title: Karam Ibrahim

text: Ibrahim kokeili uudenvuodenaattona 2004 myös vapaaottelua K-1:n "Dynamite!!"-tapahtumasa, mutta hävisi ottelunsa Kazyuki Fujitaa vastaan reilun minuutin jälkeen tyrmäyksellä.


title: Karam Ibrahim

text: Ibrahim sai vuonna 2015 kahden vuoden kilpailukiellon ajalle 27.8.2015–26.8.2017 laiminlyötyään olinpaikkatietojensa ilmoittamisen.


title: C4-yhteyttäminen

text: C-yhteyttäminen on yksi kolmesta tunnetusta yhteyttämismekanismista, joilla kasvit sitovat itseensä ilmassa olevan hiilidioksidin hiiltä. Muita mekanismeja ovat C-yhteyttäminen ja CAM-yhteyttäminen. C-yhteyttäminen on selvästi tavallisempaa kuin C-yhteyttäminen erityisesti maapallon viileämmillä alueilla. C-yhteyttämisestä on kuitenkin kasville etua silloin, kun on kuivaa, hyvin lämmintä ja typpeä ja hiilidioksidia vähän. C-yhteyttäminen tehostaa hiilidioksidin käyttöä, vaikkakin systeemin tuottavuus ei voi nousta rajattomasti, koska johtojännetupen solujen toimintakapasiteetti on kuitenkin rajallinen.


title: C4-yhteyttäminen

text: Yleisesti ottaen C-yhteyttämisessä hiilidioksidia otetaan ilmasta ensin parenkyymisoluun, jossa se yhdistetään kolmihiiliseen fosfoenolipyruvaattiin, milloin syntyy nelihiilinen orgaaninen happo. Tämä nelihiilinen orgaaninen happo siirretään sitten parenkyymisolusta johtojännetupen soluun, jossa se hajotetaan takaisin hiilidioksidiksi ja fosfoenolipyruvaatiksi. Ribuloosi-1,5-bisfosfaattikarboksylaasientsyymi (RuBisCo-entsyymi) sitoo hiilidioksidin Calvinin kiertoon ja fosfoenolipyruvaatti siirretään takaisin parenkyymisoluun.


title: C4-yhteyttäminen

text: C-yhteyttämisestä voidaan erottaa kolme päätyyppiä sen perusteella, minä nelihiilisenä happona hiiltä siirretään parenkyymisolukon solusta johtojännetupen soluun ja missä sekä minkä entsyymin katalysoimana dekarboksylaatioreaktio eli nelihiilisen orgaanisen hapon hajottaminen hiilidioksidiksi ja fosfoenolipyruvaatiksi tapahtuu. Nämä eri tyypit ovat: nikotiiniamidiadeniinidinukleotidifosfaatti-malaattientsyymityyppi (NADP-ME-tyyppi), nikotiiniamidiadeniinidinukleotidi-malaattientsyymityyppi (NAD-ME-tyyppi) ja fosfoenolipyruvaattikarboksykinaasityyppi (PCK-tyyppi).


title: C4-kasvi

text: C-kasvi on kasvi, joka yhteyttää käyttäen C-yhteyttämistä, jossa hiiltä siirretään nelihiilisenä orgaanisena happona. C-kasvien uskotaan syntyneen noin 32–24 miljoonaa vuotta sitten oligoseenikaudella ja tulleen merkittäviksi 7–6 miljoonaa vuotta sitten mioseenikaudella.


title: C4-kasvi

text: C-kasveja on 1 % kasvilajeista ja 5 % kasvibiomassasta, mutta ne sitovat 30 % kaikkien kasvien sitomasta hiilidioksidista. C-kasveja ovat myös muutamat tärkeät viljelyskasvit, kuten maissi, durra, hirssit, amarantit, hamppu (kannabis) ja sokeriruoko.


title: C4-kasvi

text: C-kasveilla on useimmista C-kasveista poiketen johtojännetupet, mikä näkyy lehden poikkileikkauksessa niin sanottuna Kranz-anatomiana. Siinä johtojännetupet näkyvät johtojänteiden ympärillä ympäröivästä parenkyymisolukosta poikkeavina, rengasmaisina rakenteina.


title: C4-kasvi

text: C-kasveja tavataan lähinnä vain maapallon lämpimillä seuduilla, päiväntasaajalta noin 45° leveyspiireille. Viileämmillä alueilla, lähempänä maapallon napoja C-kasvit ovat selvästi yleisempiä kuin C-kasvit.


Too Old to Rock ’n’ Roll: Too Young to Die! on Jethro Tull-yhtyeen yhdeksäs studioalbumi. Albumi julkaistiin keväällä 1976. Se on ensimmäinen Tull-albumi jolla bassoa soittaa John Glascock ja myös konseptialbumi, jonka tarinana on ikääntyvän rock-tähden Ray Lomasin elämä muuttuvien trendien maailmassa. Albumi jäi myynniltään ja listasijoituksiltaan edellisistä yhtyeen albumeista ja myös arvostelut olivat vaihtelevia.


title: Too Old to Rock ’n’ Roll: Too Young to Die!

text: Alkuvuodesta 1975 yhtyeen johtohahmo Ian Anderson sai idean tulevan albumin nimikappaleeseen matkustaessaan lentokoneessa pohtien edellisillan epäonnistunutta konserttia soimaten itseään miettien olevansa "liian vanha rokkaamaan". Kuitenkin koneen jouduttua ukkosmyrskyyn hän totesi mielessään olevansa "liian nuori kuolemaan!". Syntynyt lause jäi elämään ja pohjaksi tulevalle albumiprojektille.


text: Yhtyeessä tapahtui myös miehistönvaihdos, kun vuodesta 1971 bassoa soittanut Jeffrey Hammond ilmoitti jättävänsä yhtyeen syksyn 1975 kiertueen jälkeen ja aikoi keskittyä taidemaalarin ammattiinsa. Uusi basisti, brittiläinen John Glascock löytyi flamengo-rockia soittavasta Carmen-yhtyeestä, joka oli lämmitellyt Tullia vuoden 1975 kiertueella. Glascock oli myös osaava laulaja, joka toi lisäarvoa yhtyeen live-esiintymisiin, sillä Glascock pystyi laulamaan korkeampia harmonioita Andersonin taustalla.


text: Uusia kappaleita alettiin nauhoittamaan marraskuussa 1975 Morgan-studioilla Brysselissä. Anderson oli saanut myös idean tehdä musikaali, jonka teemana olisi ikääntyvä, muotivirtausten uhriksi joutunut 1950-luvun rock-tähti, joka nousisi kuitenkin uudelleen tähteyteen 1950-luvun tullessa jälleen muotiin. Musikaali-aiheisia kappaleita, kuten nimikappale "Too Old to Rock 'n' Roll: Too Young to Die!", Anderson alkoi työstää yhtyeen taustavaikuttajan ja sovittajan David Palmerin kanssa joulukuussa 1975. Palmer ehdotti tarinan esikuvaksi tuntemaansa Ray Lomas-nimistä ikääntyvää rokkaria, joka myös antoi luvan nimensä ja imagonsa käyttämiseksi. Pääosan esittäjäksi kaavailtiin Adam Faithia, joka oli entinen rock-tähti sekä näyttelijä.


text: Musikaaliprojekti kuitenkin haudattiin, koska ensinnäkin Adam Faith ei ollut käytettävissä muiden projektiensa vuoksi ja myös Ian Anderson huomasi musikaaliprojektin olevan työläämpi ja riskialttiimpi verrattuna perinteisen albumin tekemiseen. Anderson ei halunnut ottaa riskiä siitä, että yhtyeen uusi kappalemateriaali ja siihen liitetty löyhä tarina floppaisi musikaalin yhteydessä aiheuttaen mm. taloudellista tappiota.


text: Anderson oli kirjoittanut tusinan verran kappaleita musikaalia silmällä pitäen sekä puolenkymmentä ns. perinteistä Jethro Tull-kappaletta. Koska musikaali-kappaleita oli enemmän, päätettiin albumi koostaa niistä. Varsinaiset nauhoitukset tehtiin edellisen albumin tapaan Monte Carlossa Radio Monte Carlon studioilla käyttäen apuna Maison Rougen mobiilistudiota tammikuussa 1976. Tuohon aikaan monet yhtyeet nauhoittavat albuminsa ulkomailla verotuksellisista syistä. Ian Anderson kritisoi myöhemmin menettelyä, sillä hänen mielestään "kaikkien, myös paremmin tienaavien, pitäisi maksaa veronsa tavallisten työläisten tapaan ja nauttia jäljelle jäävistä rahoista".


text: Vaikkakin kappaleet ovat alun perin kirjoitettu musikaalia varten, eivät ne Andersonin mukaan paria poikkeusta lukuun ottamatta kuitenkaan sinällään liity Ray Lomasin tarinaan. Teemana yleisesti kuitenkin ovat yhteiskunnan ja kulttuurin ilmiöt ja muutokset ja niiden mukana pysytteleminen. Musikaalin konsepti esitellään albumin yhteydessä olevassa sarjakuvassa. Musiikillisesti albumi sisältää aiempien Tull-levyjen tapaan hard rock-vaikutteisia bändi-kappaleita ja akustisia numeroita, mutta tällä kertaa jousisoittimien käyttö on runsaampaa luoden musikaalimaisemman tunnelman.


text: Albumin avaa lyhyt akustinen, jousisoittimia käyttävä alkusoitto "Prelude", joka tapailee nimikappaleen teemaa.  Sitä seuraava "Quizz Kid" on nopea hard rock-kappale, jonka aiheena ovat television visailuohjelmat ("Quiz Shows"). Folk rock-vaikutteinen "Crazed Institution" puolestaan kertoo rock-elämän turhamaisuudesta ja rahan tuhlaamisesta.


text: "Salamander" on akustinen numero, joka muistuttaa hieman edellisen albumin "Cold Wind to Valhalla"-kappaletta. Kappaleen aiheena on eksoottinen, liskomainen (salamander) naishenkilö. Lontoon pimeistä takseista kertova "Taxi Grab" edustaa suoraviivaisempaa hard rockia ja sisältää myös huuliharpun soittoa.


text: Tunnelmallinen "From a Dead Beat to an Old Greaser" kertoo kahden erilaisen, ulosmuodista olevan elämäntavan omaavan ihmisen kohtaamisesta ja blues-henkinen akustinen "Bad-Eyed and Loveless" puolestaan petollisesta naisesta. John Evanin kosketinsoitin-kuvion ja Martin Barren riffin myötä kulkevan rock-henkisemmän "Big Dipper"-kappaleen aiheena puolestaan ovat "macho-henkiset" naistenmiehet.


text: Albumin nimikappale "Too Old to Rock 'n' Roll: Too Young to Die!" on albumin kenties tunnetuin kappale ja pysyi vuosia yhtyeen keikkasetissä ainoana kappaleena albumilta. Musikaalimaisen ja iskelmällisen rakenteen omaava kappale kertoo albumin päähenkilön Ray Lomasin tarinaa ikääntyvänä rock-tähtenä. Myös sitä seuraava "Pied Piper" jatkaa samaa teemaa kertoen ikääntyvästä rock-tähdestä joka yrittää päästä nuorten suosioon. Albumin päättää parin edeltävän kappaleen tapaan jousisoittimien tahdissa kulkeva tunnelmallinen "The Chequered Flag (Dead or Alive)", joka on saanut inspiraationsa F1-kilpailuista, joita Anderson seurasi.


text: Albumin sessioissa nauhoitettiin myös julkaisematta jääneet kappaleet "A Small Cigar", "Strip Cartoon", "Salamander's Rag Time", "Commercial Traveller" sekä varhainen versio kappaleesta "One Brown Mouse".


text: Albumin kansitaiteen suunnitteli Michael Farrell ja sarjakuvan piirsi sarjakuvataiteilija Dave Gibbons. Etukannessa on piirros nyrkkiä näyttävästä "vanhasta rokkaajasta" ja avattavien kansien sisältä löytyy albumin konseptin kertova sarjakuva. Etukannen kuva koettiin uhkaavana joissain katolisissa maissa ja siellä siitä julkaistiin siistitty versio. Piirrokset tehtiin Ian Andersonin ohjeiden mukaan ja tarinan päähahmo onkin jonkin verran yhdennäköinen hänen kanssaan.


text: Sarjakuvassa kappaleiden nimet tulevat esille kronologisesti. Alussa esitellään ikääntynyt entinen rock-tähti Ray Lomas, joka ei halua päästää irti elämäntavastaan. Hän osallistuu TV:n tietokilpailuun voittaen tähtipalkinnon ("Quizz Kid"). Hän majoittuu hotelliin ja ihmettelee kaupungin ja ihmisten hektisyyttä ("Crazed Institution"). Myöhemmin hän tapaa kauniin naisen ("Salamander"). He ottavat taksin ("Taxi Grab") mennäkseen naisen asunnolle, mutta nainen kuitenkin käskee Rayn odottamaan pubissa häntä. Pubissa Ray keskustelee vanhan beatnikin kanssa ("From a Dead Beat to an Old Greaser"). Naista ei ala kuulua ja Ray huomaa tulleensa jätetyksi ("Bad-Eyed and Loveless"). Pettyneenä Ray muistelee olleensa kova naistenmies ("Big Dipper") aikoinaan. Hän päättää lähteä moottoripyörällään pois kaupungista ja joutuu onnettomuuteen. Sairaalassa hoitaja toteaa hänen olevan liian vanha rokkaamaan, mutta liian nuori kuolemaan ("Too Young to Rock 'n' Roll: Too Young to Die!"). Rayn toipumisen aikana muoti kuitenkin muuttuu ja hänestä on tullutkin muoti-ilmiö ("Pied Piper"). Nuoren naisen ja uuden levytyssopimuksen myötä Ray toteaa kierroksen tulleen täyteen ja elämän taas hymyilevän ("The Chequered Flag").


text: Albumi julkaistiin Britanniassa 23. huhtikuuta 1976. Se nousi siellä listoille sijalle 25., mikä oli yhtyeen siihen mennessä heikoin listasijoitus saarivaltiossa. Tähän saattoi vaikuttaa myös se fakta, että yhtye ei soittanut yhtään konserttia kotimaassaan vuosina 1975-1976. Musiikkilehdistön arvostelut olivat vaihtelevia ja myös vihjailuja albumin konseptin omakohtaisuudesta riitti, vaikkakin Anderson kiisti nämä väitteet. Yhdysvalloissa listasijoitus oli 14., mutta albumi ei muiden Tullin 1970-luvun albumeiden tapaan yltänyt kultalevymyyntiin Pohjois-Amerikassa. Amerikkalaisen Rolling Stone-lehden arvostelija suositteli Andersonia pysymään musiikissa tarinoiden kehittelemisien sijaan.


text: Keväällä albumin julkaisun jälkeen yhtye aloitti Euroopan kiertueen. Kiertueella yhtyeen taustavoimiin kuulunut David Palmer liittyi lavakokoonpanoon toiseksi kosketinsoittajaksi korvaten näin edelliskiertueella mukana olleen jousikvartetin hoitamalla jousisovitukset syntetisaattorin avulla. Kotimaassaan yhtye esiintyi vain television välityksellä Supersonic-tv-ohjelmassa kahden kappaleen verran ja lisäksi erityisessä LWT:n tv-spesiaalissa, jossa yhtye esitti tuoreen albumin playbackina kokonaisuudessaan. Yhtye nauhoitti tv-ohjelmaa varten uuden version albumista, sillä muusikkojen liiton säännöt estivät albumin esittämistä televisiossa sellaisenaan. Albumin tapaan myös tv-spesiaali sai ristiriitaisen vastaanoton.


text: Vuoden 1976 Pohjois-Amerikan kiertueella yhtye esiintyi useilla suurilla ulkoilmastadioneilla, joissa taustarekvisiittana olivat isot "Tullavision"-screenit, jotta kaikki stadionin katsojat näkisivät yhtyeen esiintymisen. Koosten Tampan stadionin konsertista voi nähdä vuoden 2013 "Around the World"-DVD-julkaisulla. Uudelta albumilta settiin tulivat pysyvämmin vain nimikappale ja "Crazed Institution".


text: Nykyään yhtyeen johtohahmo Ian Anderson pitää albumia "noin keskitason Tull-albumina" sen erikoisesta tekoprosessista, pop-henkisyydestä, heikosta myyntimenestyksestä ja konseptista johtuen, mutta arvostaa kuitenkin albumin nimikappaletta yhtenä Tullin legendaarisimmista kappaleista nostaen sen yhtyeen suurimpien klassikoiden joukkoon.


text: Albumi julkaistiin remasteroituna versiona ensimmäisen kerran vuonna 2002. Tuolloin bonus-kappaleina olivat albumin sessioissa nauhoitetut "A Small Cigar" ja "Strip Cartoon"


text:
Vuonna 2015 albumista julkaistiin laajennettu ""The TV Special Edition"". Julkaisu sisälsi yhtyeen muiden juhlajulkaisujen tapaan muusikko-tuottaja Steven Wilsonin uusia miksauksia albumin kappaleista, bonusraitoja, ennenjulkaisemattomia versioita sekä vuoden 1976 tv-spesiaalin, jossa yhtye soitti albumin kokonaisuudessaan. Julkaisua koostettaessa huomattiin, että puolet alkuperäisen albumin moniraitanauhoista olivat kadoksissa, joten Steven Wilson joutui koostamaan uuden miksauksen tv-spesiaalia varten nauhoitetusta versiosta. A-puoli
B-puoli


title: Step Up 2 the Streets

text: Step Up 2 the Streets on yhdysvaltalainen vuonna 2008 valmistunut elokuva, joka on jatko-osa elokuvalle Step Up. Elokuvan on ohjannut Jon M. Chu. Pääosia näyttelevät Robert Hoffman ja Briana Evigan.Andie West (Briana Evigan) haluaa tulla tanssijaksi. Hänen äitinsä kuoli syöpään Andien ollessa 16-vuotias. Andie asuu hänen äitinsä parhaan ystävän Sarahin (Sonja Sohn) luona. Andie ei käy koulussa, ja tanssi tuo hänelle edes jotain hyvää elämään. Hän harjoittelee säännöllisesti ryhmänsä, 410:n, kanssa the Streets-kilpailua varten. Sarah haluaa huolehtia Andiesta ja on väsynyt tämän rikollisuuteen. Hän sanoo, että hän vie Andien asumaan tätinsä luo Texasiin, ellei hän muutu.


title: Step Up 2 the Streets

text: Andien ystävä ja vanha velihahmo Tyler Gage (Channing Tatum) suostuttelee Andien koe-esiintymiseen Maryland School of the Artsiin, josta Andie saa paikan. Andie tapaa Chase Collinsin (Robert Hoffman). Andien ryhmän jäsenet eivät ole iloisia asiasta, ja lopulta päättävät erottaa hänet ryhmästä. Andie ja Chase perustavat oman ryhmän. Chase kopioi koulun avaimen, jolla he pääsevät iltaisin sisään koululle harjoittelemaan the Streetsiä varten. Missy, Andien ystävä, eroaa 410:sta ja liittyy Andien ja Chasen ryhmään. Missy kertoo, että ryhmän pitäisi ensin tehdä "temppuiluvideo" ja laittaa se internetiin. Videossa ryhmä on kuvannut 410:n johtajaa Tuckia, ja vieneet hänen asuntonsa lattian alle kuolleen kalan.


title: Step Up 2 the Streets

text: 410 ei pidä siitä, että kisassa olisi uusi ryhmä ja he varoittavat, että Andien uuden ryhmän tulisi pysyä poissa the Streetsistä. Kun Tuck löytää Chasen, hän hyökkää hänen kimppuunsa videon takia. Chase tulee seuraavana päivänä kouluun pahasti ruhjeilla ja loukkaantuneena. 410 on myös hajottanut tanssistudion. Johtaja Collins (Will Kemp), Chasen isoveli, erottaa Andien koulusta. Hän kysyy Andieltä, onko kukaan muu koulun oppilas osallistunut harjoituksiin, eikä Andie kerro ryhmästänsä ja sanoo, että hän harjoitteli yksin.


title: Step Up 2 the Streets

text: Kun Andien huoltaja Sarah kuulee tästä, hän sanoo, että Andien täytyy nyt mennä tätinsä luokse Texasiin. Kun Andie on pakkaamassa, hän saa tekstiviestin, että the Streets on tänä iltana, samana iltana, kun MSA on keräämässä rahaa koulun uudistusta varten. Kaikki Andien ryhmäläisetkin saavat tekstiviestin. He menevät hakemaan Andien, ja Andie saa Sarahilta luvan lähteä the Streetsiin.


title: Step Up 2 the Streets

text: Kun johtaja Collins etsii hänen oppilaitaan, hän saa ääripisteen the Streetsistä. Moose vie hänet paikan päälle, ja hän näkee heidän tanssinsa. Andie pääsee takaisin kouluun. Elokuva saa onnellisen lopun, kun Andien ryhmä voittaa the Streetsin ja Andie ja Chase jakavat suudelman.


title: C3-yhteyttäminen

text: C-yhteyttäminen on yleisin yhteyttämistapa, jolla kasvit sitovat ilmassa olevan hiilidioksidin hiiltä itseensä. C-kasvien kasvuympäristössä on yleensä kohtalaisesti auringonvaloa, kohtalainen lämpötila, runsaasti pohjavettä ja hiilidioksidia ilmassa suhteellisen runsaasti, yli 200 ppm. 95 % kaikesta kasvibiomassasta on C-kasveissa. C-kasvi haihduttaa 97 % maasta saamastaan vedestä, mikä on runsaasti. C-kasvi hylkii enemmän raskasta hiiltä (C) enemmän kuin C-kasvi. C-yhteyttäminen lienee kehittynyt satoja miljoonia vuosia sitten paleotsooisella tai mesotsooisella maailmankaudella.


title: Maria Edgeworth

text: Maria Edgeworth (1. tammikuuta 1767 Black Borton, Oxfordshire – 22. toukokuuta 1849) oli angloirlantilainen romaanikirjailija.


title: Maria Edgeworth

text: Maria Edgeworth syntyi Richard Lovell Edgeworthin ja Anna Maria Edgeworthin (o.s. Elers) toisena lapsena ja oli siten taloustieteilijä Francis Ysidro Edgeworthin täti. Isänsä solmittua toisen avioliiton hän muutti vuonna 1773 perheen kanssaan Irlantiin, jossa he asettuivat Richard Edgeworthin tilalle Edgeworthstowniin Longfordin kreivikuntaan. Siellä hän tutustui angloirlantilaisen alemman aateliston edustajiin, kuten Kitty Pakenhamiin (joka avioitui sittemmin kenraali Arthur Wellesleyn kanssa), Lady Moiraan ja tämän tätiin Lough Gurin Margaret Rustoniin. Edgeworth toimi isänsä tilanhoitajana ja kuvaili myöhemmin tätä kokemustaan Irlannista kertovissa romaaneissaan. Edgeworthin varhaiset kirjalliset kokeilut olivat enemmänkin melodramaattisia kuin realistisia. Erään hänen kouluaikaan kirjoittamansa romaanin pääosassa on roisto, joka käytti kuolleen miehen kasvojen ihosta tehtyä naamiota. Edgeworthin ensimmäinen julkaistu teos oli "Letters for Literary Ladies" (1795), jota seurasi vuonna 1796 hänen ensimmäinen lastenkirjansa "The Parent’s Assistant" sekä hänen ensimmäinen romaaninsa "Castle Rackrent" (1800).


title: Maria Edgeworth

text: Edgeworthin perhe muutti 1802 ulkomaille, ensin Brysseliin ja sitten Ranskaan Amiensin rauhansopimuksen aikana, joka oli lyhyt rauhanaika Napoleonin sotien lomassa. Siellä he tapasivat lukuisia merkkihenkilöitä, ja Maria sai avioliittotarjouksen ruotsalaiselta hovimieheltä kreivi Edelcrantzilta, jota hän äitipuolen mukaan suri pitkään. He palasivat Irlantiin 1803 sodan kynnyksellä, ja Maria jatkoi kirjoittamistaan.


title: Maria Edgeworth

text: Isä-Edgeworth oli tunnettu kirjailija ja keksijä. Hän kannusti tytärtään tämän uralla, mutta häntä on arvosteltu siitä, että hän tarkasti ja toimitti tyttärensä kirjoituksia. Kirjan "The Parent’s Assistant" tarinat hyväksytettiin Marian isällä ennen kuin Marian nuoremmat sisarukset saivat lukea niitä (Isä-Edgeworth ehti olla neljästi naimisissa, ja hänellä oli 22 lasta). Romaanin "Castle Rackrent" Maria Edgeworth kuitenkin kirjoitti ja tarjosi julkaistavaksi anonyymisti isänsä tietämättä.


title: Maria Edgeworth

text: Lontoon-vierailullaan 1813 Maria Edgeworth tapasi lordi Byronin ja Humphry Davyn. Hän aloitti pitkään kestäneen kirjeenvaihdon Sir Walter Scottin kanssa tämän julkaistua "Waverleyn" 1814 ja kävi tämän luona Skotlannissa Abbotsford Housessa.


title: Maria Edgeworth

text: Isänsä kuoltua vuonna 1817 Maria Edgeworth toimitti tämän muistelmat ja laajensi niitä elämäkerrallisilla kommenteillaan. Hän pysyi aktiivisena kirjailijana elämänsä loppuun asti ja toimitti väsymättömästi apua nälänhädän runtelemille irlantilaisille talonpojille Irlannin perunaruton aikana (1845–1849).


title: Maria Edgeworth

text: Edgeworth ilmaisi selvästi kantansa siitä, että kaikkiin hänen kertomuksiinsa sisältyi moraalinen sanoma, jolla hän tähdensi yleensä yläluokan jäsenten velvollisuuksia tilallisiaan kohtaan. Hänen tyylinsä ei kuitenkaan saanut ajan uskonnollisen johtajien hyväksyntää. Saarnaaja Robert Hall sanoi: ”Luokittelisin hänen kirjansa kaikkein epäuskonnollisimpiin teoksiin, mitä olen koskaan lukenut. – – hän ei hyökkää uskontoa vastaan eikä moiti sitä mutta tekee sen tarpeettomaksi esittelemällä uskonnotonta hyveellisyyttä. – – Mikään teos ei ole milloinkaan tehnyt minuun yhtä huonoa vaikutusta kuin hänen kirjansa.”


title: Hélène Prévost

text: Hélène Prévost oli ranskalainen tennispelaaja ja olympiamitalisti. Pariisin olympialaisissa 1900 hän voitti hopeaa kaksinpelistä sekä sekanelinpelistä parinaan Harold Mahony.


title: Hélène Prévost

text: Hänen miehensä André Prévost oli myös tenniksen olympiamitalisti.


title: Beirutin autopommi-isku 1983

text: Beirutin autopommi-isku 1983 oli tuhoisa autopommi-isku, joka tehtiin Libanonin pääkaupungissa Beirutissa 23. lokakuuta 1983. Iskun kohteena oli kansainvälinen rauhanturvajoukko. Kaksi autopommia räjähti yhdysvaltalaisia ja ranskalaisia sotilaita majoittaneiden kasarmien läheisyydessä tappaen satoja ihmisiä, enimmäkseen amerikkalaisia ja ranskalaisia sotilaita.


title: Beirutin autopommi-isku 1983

text: Ensimmäinen hyökkääjä ajoi kuorma-auton Yhdysvaltain merijalkaväen kasarmirakennuksen alle ja räjäytti kaasupulloista koostuvan pommin. Yli viittä TNT-tonnia vastannut räjähdys nosti nelikerroksisen rakennuksen ilmaan, jonka jälkeen se sortui täysin. Hyökkääjän lisäksi surmansa saivat 220 merijalkaväen sotilasta, 18 merimiestä, kolme Yhdysvaltain armeijan sotilasta sekä rakennuksen libanonilainen talonmies. Lisäksi 60 amerikkalaista loukkaantui.


title: Beirutin autopommi-isku 1983

text: Parin minuutin kuluttua Ranskan laskuvarjojääkärien kasarmin alla räjäytettiin toinen kuorma-autopommi, joka surmasi 58 ranskalaissotilasta sekä rakennuksen libanonilaisen talonmiehen vaimon ja neljä lasta.


title: Beirutin autopommi-isku 1983

text: Iskut johtivat rauhanturvajoukon vetäytymiseen Libanonista, jossa se oli ollut Israelin hyökkäyksen päättymisestä lähtien. Islamilainen Jihad otti vastuun iskusta, mutta järjestön uskotaan toimineen Hizbollahin peitejärjestönä.


title: Beirutin autopommi-isku 1983

text: Vuonna 2003 kaatuneiden sotilaiden omaisten nostamassa oikeusjutussa Iran todettiin syylliseksi pommi-iskuun. Tuomari Royce C. Lamberth toteaa Hizbollahin olleen täysin riippuvainen Iranista.


title: Jüri Lossmann

text: Jüri Lossmann (4. helmikuuta 1891 Viljandi, Viro – 1. toukokuuta 1984 Tukholma) oli virolainen yleisurheilija ja olympiamitalisti, joka kilpaili kestävyysjuoksussa.


title: Jüri Lossmann

text: Lossman aloitti urheilu-uransa jalkapalloilijana seurananaan Tallinnan Merkur. Hän haavoittui Venäjän armeijassa ensimmäisen maailmansodassa. Hän kuitenkin kuntoutui niin, että voitti vuonna 1916 Tallinnassa juostun maratonin ja samana vuonna Venäjän 5 000 metrin mestaruuden.


title: Jüri Lossmann

text: Hän saavutti hopeaa Antwerpenin olympiamaratonilta vuonna 1920 edustaen juuri itsenäistynyttä Viroa. Hän juoksi ajan 2.32.48,6 ja hävisi voittaja Hannes Kolehmaiselle 12,8 sekunnilla. Lossmann osallistui myös 10 000 metrille, jossa keskeytti alkuerissä. Lossmann osallistui seuraaviin Pariisin olympialaisiin, jossa hän oli Viron joukkueessa lipunkantajana. Pariisissa 1924 hän juoksi maratonin sijoittuen kymmenenneksi.


title: Jüri Lossmann

text: Vuonna 1923 Lossmann voitti Göteporin maratonin. Vuonna 1929 hän juoksi tunnin juoksussa Viron ennätyksen.


title: Jüri Lossmann

text: Urheilu-uran aikana hän työskenteli Makeistehdas Kawen palveluksessa vuosina 1922-36. Lisäksi hän toimi 1930-luvulla Viron pitkän matkan juoksijoiden valmentajana. Toisen maailmansodan aikana Saksan miehittämässä Virossa vuosina 1942-44 hän toimi silloisen Viron urheiluhallinnon palveluksessa. Syksyllä 1944 Neuvostoliiton joukkojen tunkeutuessa Viroon Lossmann pakeni monien muiden virolaisten tavoin Ruotsiin.


title: Jüri Lossmann

text: Lossmann oli aiemmin ollut kultaseppäharjoittelijana. Ninpä hän Ruotsiin siirryttyään toimi kulta- ja hopeaseppänä. Vuonna 1964 hän teki Ruotsin silloiselle kuninkaalle Kustaa VI Aadolfille Ruotsin virolaisen siirtolaisyhteisön kiitoksena hopeapokaalin.


title: Jüri Lossmann

text: Vuonna 1991 Viron uuden itsenäistymisen aikaan käynnistettiin Jüri Lossmannin nimeä kantava puolimaratonjuoksu Lossmannin syntymmäseudulla Viljandissa.


title: Tórshavn (kunta)

text: Tórshavn on kunta Färsaarilla. Se sijaitsee Färsaarten suurimmalla saarella Streymoylla ja sen keskus on saarten pääkaupunki Tórshavn. Kunnan alueeseen kuuluvat myös lähisaaret Koltur, Hestur ja Nólsoy. Tórshavn kasvoi huomattavasti vuonna 2005, jolloin siihen liitettiin Hesturin, Nólsoyn ja Kirkjubøurin kunnat. Väkiluvultaan Tórshavn on Färsaarten suurin kunta, sen asukasluku on 19 314 (2006).


title: Tórshavn (kunta)

text: Argir, Hestur, Hoyvík, Hvítanes, Kaldbak, Kaldbaksbotnur, Kirkjubøur, Koltur, Kollafjørður, Mjørkadalur, Nólsoy, Norðradalur, Sund, Syðradalur, Tórshavn ja Velbastaður.


title: Selim Isakson

text: Selim Engelbert Isakson (19. marraskuuta 1892 Uusikirkko – 13. tammikuuta 1960 Helsinki) oli suomalainen jääkärikenraalimajuri. Hän oli Saksassa jääkärikoulutuksensa saanut veteraani, joka toimi Suomen viime sodissa divisioonan komentajana ja sotien jälkeen sotilasläänin komentajana, sekä oli syytettynä sotaylioikeudessa sodan aikaisista tekemisistään, mutta sai vapauttavan tuomion.


title: Selim Isakson

text: Selim Isaksonin vanhemmat olivat asemapäällikkö Eugen Aleksander Isakson ja Ida Maria Nygren. Hänet vihittiin avioliittoon vuonna 1921 Daisy Mabel Björkstenin kanssa.


title: Selim Isakson

text: Hän kirjoitti ylioppilaaksi Tampereen ruotsalaisesta yhteiskoulusta vuonna 1912 ja liittyi Åbo Nationiin. Opintojaan hän jatkoi Helsingin yliopiston lainopillisessa tiedekunnassa ja filosofisen tiedekunnan maanviljelys-taloudellisella osastolla vuosina 1913–1914. Sotakorkeakoulun komentajakurssin hän suoritti vuonna 1927.


title: Selim Isakson

text: Hän liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 8. maaliskuuta 1915. Hänet sijoitettiin joukon 1. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 1. komppaniaan, josta hänet siirrettiin 10. syyskuuta 1915 alkaen pataljoonan 1. konekiväärikomppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Selim Isakson

text: Takaisin Suomeen (Vaasaan) hän palasi kapteeniksi ylennettynä jääkärien pääjoukon mukana 25. helmikuuta 1918. Hänet komennettiin komppanianpäälliköksi Suomen sisällissotaan 1. jääkärirykmentin 1. jääkäripataljoonan konekiväärikomppaniaan, josta hänet siirrettiin 21. huhtikuuta 1918 alkaen rykmentin konekivääriupseeriksi. Hän otti osaa taisteluihin Suomen sisällissodassa Lempäälässä ja Viipurissa.


title: Selim Isakson

text: Sisällissodan jälkeen hän toimi Yleisesikunnan operatiivisen toimiston toimistoupseerina, kunnes huhti-toukokuussa vuonna 1919 hänet komennettuna erikoistehtäviin Sortavalaan ja Salmiin. Hänet siirrettiin 3. marraskuuta 1920 Karjalan kaartin rykmenttiin, josta hänet määrättiin 15. marraskuuta 1920 alkaen I pataljoonan ja 14. joulukuuta 1920 alkaen II pataljoonan komentajaksi. Jalkaväen kapitulanttikoulun johtajaksi hänet siirrettiin 15. elokuuta 1924. Polkupyöräpataljoona 1:n komentajaksi hänet nimitettiin 26. maaliskuuta 1925 ja Keski-Suomen rykmentin komentajaksi 12. elokuuta 1926, josta hänet siirrettiin Karjalan kaartin rykmentin komentajaksi 15. elokuuta 1929. Satakunta-Hämeen sotilasläänin komentajan tehtävät hän otti vastaan 1. heinäkuuta 1933 ja Turunmaan sotilasläänin komentajan tehtävät 28. helmikuuta 1938, missä tehtävässä hän toimi talvisodan syttymiseen saakka.


title: Selim Isakson

text: Talvisodan kynnyksellä Isakson siirtyi aluejärjestelmän mukaisesti lokakuussa 1939 5. divisioonan komentajaksi ja osallistui taisteluihin Karjalankannaksen keskilohkolla ja muun muassa torjui Summan-Lähteen alueella vihollisen läpimurtoyrityksen. Tammikuussa Ylipäällikkö veti kovia kokeneen Isaksonin divisioonan V-asemaan (väliasema) linnoitustöihin ja ylipäällikön reserviksi.


title: Selim Isakson

text: Välirauhan ja Jatkosodan aikana hän toimi aluksi Päämajan järjestelyosaston päällikkönä, mutta komennettiin rintamalle vuonna 1944 ja hänelle annettiin 7. divisioonan komentajan tehtävät, jonka komentajana hän osallistui taisteluihin Syvärillä ja Laatokan karjalassa.


title: Selim Isakson

text: Sotien jälkeen hän sai Savo-Karjalan sotilasläänin komentajan tehtävät, josta hänet siirrettiin myöhemmin Kymen sotilasläänin komentajaksi, kunnes vuonna 1945 hän erosi vakinaisesta palveluksesta ja oli sen jälkeen Uudenmaankauppaliiton palveluksessa vuonna 1945, josta hän siirtyi Helsingin Osakepankin palvelukseen Turussa ja oli sen palveluksessa vuoteen 1948 saakka, josta eteenpäin hän palveli samaa yritystä Helsingissä vuoteen 1960 saakka. Hänet on haudattu Helsinkiin.


title: Selim Isakson

text: Isakson joutui vuonna 1946 syytteeseen Sotaylioikeudessa, koska hänen katsottiin syyllistyneen virkavirheeseen sotilaslääkäri Urpo Viinikan pikaoikeudenkäynnin ja teloituksen yhteydessä elokuussa 1944. Oikeus vapautti Isaksonin syyttömänä.


title: Aivomato

text: Aivomato eli pikkuaivomato, () on pikkuaivojen kapea matomainen osa, joka yhdistää pikkuaivopuoliskot toisiinsa.


title: CAM-yhteyttäminen

text: CAM-yhteyttäminen (engl. "Crassulacean acid metabolism") on monien kuivien seutujen kasvien käyttämä yhteyttämistapa, jolla kasvit sitovat ilmakehän hiilidioksidin hiiltä itseensä. CAM-yhteyttäminen on havaittu alun perin maksaruohokasvien (Crassulaceae) heimon lajeilla, minkä myötä yhteyttämistapa on myös nimetty tämän heimon mukaan, vaikka CAM-yhteyttämistä esiintyy muissakin kasviheimoissa. CAM-yhteyttämisessä tapahtuu ajallista vaihtelua päivän ja yön välillä. Näin CAM-kasvi voi pitää kuumana päivänä ilmarakojaan kiinni, mikä pienentää huomattavasti veden haihtumista. CAM-yhteyttämistä käyttäviä kasveja ovat esimerkiksi ananas, agaavet, jukkapalmu ja kaktukset.


title: Antero Nieminen

text: Antero Nieminen (s. 17. elokuuta 1967 Helsinki) on suomalainen näyttelijä. Hän on näytellyt muun muassa sarjoissa "Presidentit", "Hylätyt talot, autiot pihat", "Hyvät neuvot kalliit" sekä saippuasarjassa "Salatut elämät", jossa hän näytteli hämärämies Raivo Vihkamaa vuonna 2003. Lisäksi hänellä on runsaasti teatterirooleja. Vuodesta 2004 Nieminen on ollut kiinnitettynä teatteri Hevosenkengässä.


title: Antero Nieminen

text: Nieminen on valmistunut teatteritaiteen maisteriksi Teatterikorkeakoulusta 1996.


title: Fast Eddie

text: "Fast" Eddie Smith on yhdysvaltalainen housemusiikin tuottaja. Hän oli merkittävä vaikuttaja Chicagon klubimusiikkikulttuurissa 1980-luvun jälkipuolella, työskennellen dj:nä ja tehden muun muassa useita suosittuja acid house - ja hip house -äänitteitä.


title: Fast Eddie (täsmennyssivu)

text: Fast Eddie voi tarkoittaa muun muassa seuraavia:


title: Klaksvík (kunta)

text: Klaksvík on kunta Färsaarten pohjoisosassa Borðoyn ja Kalsoyn saarilla. Kunnan asukasluku on 4 794 (2002), mikä tekee siitä Färsaarten toiseksi suurimman kunnan. Kunnan keskus on Klaksvíkin kaupunki, jossa valtaosa kunnan asukkaista elää.


title: Klaksvík (kunta)

text: Klaksvík sijaitsi ennen kokonaan vain Borðoyn saarella, mutta laajeni myös Kalsoylle vuoden 2005 kuntaliitoksessa, jolloin Klaksvíkiin liitettiin saaren pohjoisosassa ollut Mikladalurin kunta.


title: Klaksvík (kunta)

text: Ánir, Árnafjørður, Klaksvík, "Mikladalur", Norðoyrim, "Trøllanes"


title: Sumba (Färsaaret)

text: Sumba on kylä Färsaarilla Suðuroyn saarella. Tämä 253 asukkaan (1.1.2013) kylä muodostaa Sumban kunnan keskustan.


title: Sumba (Färsaaret)

text: Korkea vuori erottaa Sumban muusta saaresta. Se on myös ainoa Suðuroyn saaren länsirannalla oleva kylä Fámjinin kanssa. Vasta vuonna 1997 vuoreen tehtiin tunneli, mikä helpottaa kulkua naapurikyliin ja -kuntiin.


title: Sumba (Färsaaret)

text: Sumban jalkapallojoukkue on nimeltään SÍ Sumba.


title: Wolfgang von Kempelen

text: Johann Wofgang Ritter Kempelen de Pázmánd, tunnettu myös unkarinkielisellä nimellään "Kempelen Farkas" (23. tammikuuta 1734 Bratislava – 26. maaliskuuta 1804 Wien) oli unkarilainen keksijä.


title: Wolfgang von Kempelen

text: Kempelen kehitteli mekaanista käsikäyttöistä puhekonetta, joka oli merkittävä ja aito kehitysaskel fonetiikan alalla. Mekaaninen puhekone tuotti ensimmäisenä koneena maailmassa kokonaisia sanoja ja lauseita. Saavutuksiaan hän esitteli vuonna 1791 ilmestyneessä kirjassaan "Mechanismus der mensclichen Sprache nebst Beschreibung einer sprechenden Maschine". Mekaaninen puhekone on esillä Deutsches Museumissa, Münchenissä.


title: Wolfgang von Kempelen

text: Kempelenin tunnetuin keksintö on kuitenkin mekaaninen shakkiautomaatti Turkkilainen, joka hämmästytti sekä mekaniikallaan että pelitaidoillaan niin Euroopassa kuin Amerikassakin. Turkkilainen oli kuitenkin huijausta. Sen sisällä oli pienikokoinen ihminen, joka hoiti pelaamisen, ja koneisto oli tarkoitettu pelkästään yleisön hämäämiseen. Huijaus esitettiin yleisölle ensimmäistä kertaa vuonna 1770 Schönbrunnin linnassa Itävallan keisarinna Maria Teresian hovissa. Kun Turkkilainen oli 1800-luvulla Yhdysvalloissa, Edgar Allan Poe kirjoitti vuonna 1850 koneen nähtyään kertomuksen "Von Kempelen and his Discovery".


title: Wolfgang von Kempelen

text: Vuonna 2004 Budapestissa pidettiin fonetiikan kongressi, joka oli omistettu von Kempelenin muistolle.


title: Feel Euphoria

text: Feel Euphoria on Spock’s Beardin albumi, joka julkaistiin 8. heinäkuuta 2003. Se on yhtyeen ensimmäinen albumi, jolla ei soita Neal Morse.


title: Concrete (Fear Factoryn albumi)

text: Concrete on yhdysvaltalaisen death metal/industrial metal -yhtye Fear Factoryn varhainen demoalbumi, joka levytettiin vuonna 1991 ja julkaistiin vasta vuonna 2002 CD-levynä.


title: Concrete (Fear Factoryn albumi)

text: Albumi levytettiin Blackie Lawlessin studiolla vuonna 1991. "Concreten" piti olla Fear Factoryn ensimmäinen julkaisu, mutta yhtyeen jäsenet eivät olleet tyytyväisiä levytyssopimukseensa, minkä takia yhtye hylkäsi tuottajansa, Ross Robinsonin. Kun asia vietiin oikeuteen, Robinson sai oikeudet albumiin ja yhtye oikeudet albumilla oleviin kappaleisiin. Niinpä Fear Factory päätyi levyttämään uudestaan kahdeksan kappaletta tältä albumilta viralliselle debyyttialbumilleen, Soul of a New Machinelle vuodelta 1992.


title: Concrete (Fear Factoryn albumi)

text: Robinson käytti albumia promotoidakseen itseään, minkä ansiosta hän lopulta päätyi tuottamaan Kornia, ja näin hänestä tuli yksi halutuimmista nu metal -tuottajista 1990-luvulla.


title: Concrete (Fear Factoryn albumi)

text: Kaikki kappaleet kirjoittanut Burton C. Bell, Dino Cazares ja Raymond Herrera, ellei toisin mainittu.


title: Lodin maakunta

text: Lodin maakunta () on maakunta Lombardian hallintoalueella Pohjois-Italiassa.


title: Lodin maakunta

text: Lodin maakunnan pinta-ala on 783 km ja väkeä maakunnassa on runsaat 200 000. Maakunnassa on 61 kuntaa, ja sen pääkaupunki on Lodi.


title: Lodin maakunta

text: Lodin maakunnan maasto on tasaista ja sitä rajaavat osittain joet Adda, Po ja Lambro. Milanon puolustamiseksi on Addan varteen rakennettu useita linnoituksia.


title: Octane

text: Octane on Spock's Beard -yhtyeen albumi, joka julkaistiin 1. helmikuuta 2005.


title: Spock’s Beard (albumi)

text: Spock’s Beard on Spock’s Beard -yhtyeen albumi, joka julkaistiin 21. marraskuuta 2006.


title: Laulu (teos)

text: Laulu tarkoittaa laulamalla esitettävää sävellystä. Lauluun kuuluvat yleensä sävelmä ja tietty sanoitus, mutta laulu voidaan esittää myös ilman säestystä pelkällä ihmisäänellä. Laululla voidaan viitata myös yleisemmin laulunomaiseen tai mahdollisesti laulettavaksi tarkoitettuun lyyriseen runoon.


title: Laulu (teos)

text: Henkilöä, joka tekee lauluja kutsutaan lauluntekijäksi ja henkilö joka lauluja esittää, on laulaja. Laulaja-lauluntekijällä tarkoitetaan näiden yhdistelmää. Lauluntekijän pääasiallinen tulonlähde ovat kappaleiden esittämisestä syntyvät tekijänoikeustulot kun taas laulajan pääasiallista tuloa ovat keikkapalkkiot.


title: Laulu (teos)

text: Laulu voi olla rakenteeltaan joko "säkeistölaulu", jossa runon eri säkeistöt lauletaan samalla sävelmällä, "muunneltu säkeistölaulu", jossa tapahtuu pieniä melodisia tai rytmisiä muutoksia, tai "läpisävelletty laulu". Siinä laulurunoa käsitellään taiteellisena kokonaisuutena. Lauluja sävelletään eri määrälle esittäjiä: joko vain yhdelle äänelle, laulettaviksi duettona tai triona, tai kuoron esitettäviksi.


title: Laulu (teos)

text: Lauluja voidaan ryhmitellä eri tavoin. Kansanlaulut ovat kansan keskuudessa syntyneitä sävelmiä, joiden tekijää ei enää tunneta, ja ne erotetaan länsimaissa taidelauluista. Kansanlaulut lauletaan yleensä ilman säestystä tai vain yhden soittimen säestäminä, ja ne opitaan usein ulkoa kuulon perusteella. Taidelaulut on taas usein tarkoitettu ammattilaulajan esittämiksi, niitä säestää piano tai orkesteri ja niiden nuotit on kirjoitettu ylös. Populaarimusiikin laulut ovat vaikeutensa ja rakenteensa puolesta näiden kahden luokan välissä. Laulut voidaan jakaa myös esimerkiksi hengellisiin ja maallisiin lauluihin tai tyyleittäin (balladi eli eeppinen tai kertova laulu, lyyrinen tunnelmalaulu ja niin edelleen). Saksankielinen sana "lied" viittaa taiteellisesti korkeatasoiseen, säestettyyn yksinlauluun.


title: Laulu (teos)

text: Musiikki voimistaa sanojen antamaa viestiä ja sallii niiden esittämisen intohimolla ja voimalla, jota on vaikea saavuttaa pelkällä puheella. Siksi ihmisääntä ja musiikkia on yhdistetty toisiinsa ympäri maailmaa jo muinaisista ajoista lähtien. Laulutavat eroavat kulttuureittain ja myös kulttuurien sisällä: joissakin kulttuureissa arvostetaan ”rentoa ja luonnollista äänen väriä, jossa laulun sanat äännetään väljästi, kun taas muissa kulttureissa pidetään parempana pitkälle harjoiteltua, jännittynyttä ääntä ja tarkasti lausuttuja sanoja.”


title: Eshetu Tura

text: Eshetu Tura (s. 19. tammikuuta 1950) on etiopialainen entinen yleisurheilija ja olympiamitalisti, joka kilpaili kestävyysjuoksussa. Hän saavutti pronssia 3 000 metrin estejuoksussa Moskovan olympialaisissa 1980.


title: Hermetic Order of the Golden Dawn

text: Hermetic Order of the Golden Dawn (tai yleisemmin pelkkä Golden Dawn tai H.O.G.D., eli "Kultainen aamunkoitto") oli 1800-luvun lopussa ja 1900-luvun alussa vaikuttanut okkulttinen järjestö, jolla oli suuri vaikutus 1900-luvun länsimaiseen okkultismiin. Lukuisat wiccassa, thelemassa ja muissa henkisissä oppisuunnissa käytetyt rituaalit ovat peräisin Golden Dawnin perinteestä.


title: Hermetic Order of the Golden Dawn

text:
Järjestön kolme perustajaa, William Robert Woodman, William Wynn Westcott ja Samuel Liddell MacGregor Mathers olivat vapaamuurareita ja Societas Rosicruciana in Anglian jäseniä. Westcott oli myös Teosofisen seuran jäsen. Golden Dawnin jäseniä ovat olleet muun muassa Aleister Crowley, Edith Nesbit,
Arthur Edward Waite, William Butler Yeats ja Bram Stoker .


title: Suojatiellä

text: Suojatiellä on Maija Vilkkumaan kappale, joka julkaistiin digitaalisesti 16. kesäkuuta 2008 ensimmäisenä singlenä hänen viidenneltä studioalbumiltaan "Superpallo". CD:nä kappale julkaistiin 18. kesäkuuta. Single ylsi Suomen virallisen singlelistan sijalle 10 ja latauslistan sijalle 20. Kappaleen tuotti Riku Mattila.


title: Suojatiellä

text: Kappaleen musiikkivideo kuvattiin kesäkuussa 2008 Helsingin Töölössä, ja sen ohjasi Misko Iho. Kappaleen ensiesitys oli 7. heinäkuuta 2008 MTV:llä ja The Voicella.


title: Wladimir Aïtoff

text: Wladimir Aïtoff (5. elokuuta 1879 – 6. syyskuuta 1963) oli ranskalainen rugby union-pelaaja ja olympiavoittaja. Hän oli mukana Ranskan kultaa voittaneessa joukkueessa Pariisin olympialaisissa 1900.


title: Wladimir Aïtoff

text: Aïtoff vietti yhdeksän kuukautta Buchenwaldin keskitysleirissä toisen maailmansodan aikana. Hänen tyttärensä Irene Aïtoff oli konserttipianisti.


title: Pikkuaivoteltta

text: Pikkuaivoteltta, "tentorium cerebelli", on pikkuaivojen ja takaraivolohkojen väliin sisemmästä kovakalvosta muodostuva osa, joka erottaa pikkuaivot takaraivonlohkojen alaosasta.


title: Sergei Ignaševitš

text: Sergei Nikolajevitš Ignaševitš (, s. 14. heinäkuuta 1979 Moskova, Venäjän SFNT, Neuvostoliitto) on venäläinen jalkapalloilija, joka edustaa kotimaansa pääsarjajoukkue TsSKA Moskovaa. Pelipaikaltaan 186 senttimetriä pitkä Ignaševitš on puolustaja.


title: Sergei Ignaševitš

text: TsSKA Moskovan varakapteenina toimiva Ignaševitš on edustanut urallaan myös Lokomotiv Moskovaa, PFK Krylja Sovetov Samaraa ja Spartak Orekhovoa.


title: Sergei Ignaševitš

text: Maajoukkueessa Ignaševitš on pelannut vuodesta 2002 lähtien. Hänet valittiin Venäjän joukkueeseen vuoden 2008 EM-kisoihin.


title: Sergei Ignaševitš

text: Joulukuussa 2009 Ignaševitš sai yhdessä Aleksei Berezutskin kanssa yhden ottelun kilpailukiellon piristeen käytöstä. Piriste oli peräisin heidän käyttämästä yskänlääkkeestä.


title: Aleksandr Anjukov

text: Aleksandr Gennadjevitš Anjukov (, s. 28. syyskuuta 1982 Samara) on venäläinen jalkapalloilija, joka edustaa Pietarin Zenitia. Pelipaikaltaan Anjukov on puolustaja. Hänen pelinumeronsa on 22, pituutensa 178 senttiä ja painonsa 67 kiloa.


title: Aleksandr Anjukov

text: Vuonna 2000 Anjukov pelasi PFK Krylja Sovetov Samaran reservijoukkueessa Venäjän 2. divisioonassa. Venäjän jalkapalloliigassa hän debytoi 14. lokakuuta 2000 ottelussa Zenitia vastaan. Anjukov edusti Samaraa viisi kautta, kunnes siirtyi Zenitiin. Zenitissa Anjukov oli voittamassa kaudella 2007-08 liigamestaruutta ja UEFA Cupin voittoa.


title: Aleksandr Anjukov

text: Venäjän maajoukkueeseen Anjukov on kuulunut vuodesta 2004 lähtien. Hän on edustanut Venäjää vuoden 2004, 2008 ja 2012 EM-kisoissa.


title: Kenian tee

text: Kenian tee on yleisnimitys Keniassa tuotettulle teelle. Käytännössä kenialainen tee tarkoittaa useimmiten mustaa teetä.


title: Kenian tee

text: Teen tuotanto Keniassa alkoi vuonna 1903, mutta merkittäväksi se nousi vasta 1950-luvulla.


title: Kenian tee

text: Jopa 90 prosenttia kenialaisesta teestä valmistetaan teollisella CTC-menetelmällä käytettäväksi pussiteenä. Kenian teen merkittävää asemaa mustan teen tuotannossa kuvaa se, että nykyään karkeasti 50 % Ison-Britannian teen tuonnista tulee Keniasta.


title: Kenian tee

text: Laadukasta kenialaista teetä tuottavina teetiloja on mainittu muun muassa: Marinya, Mugania, Mynunga, Gathuthi, Githambo, Imenti, Kangaita, Keigoi ja Rukuriri.


title: Runavík (kunta)

text: Runavík on kunta Färsaarten Eysturoyn saarella. Kunta on asukasluvultaan saarten kolmanneksi isoin, 2 557 vuonna 2006. Kunnan keskus on Runavíkin kylä.


title: Runavík (kunta)

text: Vuonna 2005 Runavík liitettiin Elduvíkin, Skálan ja Oyndarfjørðurin kunnat.


title: Runavík (kunta)

text: Elduvík, Funningsfjørður, Glyvrar, Lambareiði, Lambi, Oyndarfjørður, Rituvík, Runavík, Saltangará, Skálafjørður, Skáli, Skipanes, Søldarfjørður, Æðuvík.


title: Alexa Rae

text: Alexa Rae (oik. Mary Sharpton, s. 10. joulukuuta 1980 Atlanta, Georgia, Yhdysvallat) on entinen yhdysvaltalainen pornonäyttelijä.


title: Alexa Rae

text: Mary Sharpton syntyi Atlantassa, Georgian osavaltiossa joulukuussa 1980. Hän kävi katolilaista St. Pius X high schoolia Atlantassa, mutta lähti pois toisen vuoden aikana. Samaan aikaan Sharpton harrasti ratsastusta 14 vuotta ja kilpaili muutaman kerran kansallisella tasolla.


title: Alexa Rae

text: Aikuisviihdealalle hän päätyi vuonna 1998 täytettyään 18 vuotta. Aluksi Sharpton toimi eroottisena tanssijana Atlantassa The Gold Clubissa, jossa hän käytti oikean nimensä sijasta taiteilijanimeä Fantasy. Samana vuonna Sharpton päätyi pornoteollisuuteen ja otti nimekseen Alexa Rae, jonka hän loi Billy Joelin tyttären nimestä Alexa Ray Joel. Lyhyen uransa aikana Rae esiintyi yhteensä 102 pornoelokuvassa voittaen kerran AVN-palkinnon vuonna 2003 parhaasta parikohtauksesta yhdessä Lexington Steelen kanssa elokuvassa Lex the Impaler 2. Hän lopetti uransa vuoden 2001 lopulla, mutta lopettamisesta huolimatta Raen seksikohtauksia julkaistiin vuoteen 2006 asti.


title: Alexa Rae

text: Hän esiintyi myös Lo-Ball punk-yhtyeen "Uncomplicated" musiikkivideolla vuonna 2001.


title: Phillis Wheatley

text: Phillis Wheatley () oli ensimmäinen afroamerikkalainen nainen, jonka runoutta julkaistiin Pohjois-Amerikassa ja Euroopassa. Hänen runonsa edesauttoivat afroamerikkalaisen kirjallisuuden genren syntyä. Wheatley oli syntynyt Senegambian alueella Afrikassa, jossa hän joutui kansainvälisen orjakaupan uhriksi noin seitsemän vuoden ikäisenä. Vuonna 1761 hänet myytiin Bostonissa varakkaalle paikalliselle perheelle, joka opetti hänet lukemaan ja kirjoittamaan.


title: Phillis Wheatley

text: Wheatleyn 1773 julkaisema runokokoelma "Poems on Various Subjects, Religious and Moral" nosti hänet julkisuuteen, ja sellaiset tunnetut henkilöt kuten George Washington ylistivät hänen töitään. Runojensa saavuttaman menestyksen jälkeen Wheatley vapautui orjuudestaan. Myöhemmin hän avioitui vapaan mustan miehen kanssa, mutta avioliitto jäi lyhytaikaiseksi.


title: Phillis Wheatley

text: Wheatley kuoli köyhyydessä vuonna 1784 työstäessään toista runokokoelmaansa, joka on sittemmin kadonnut.


title: Phillis Wheatley

text: Wheatley syntyi vuoden 1753 tienoilla alueella, joka kuuluu nykyiseen Senegaliin. Hänet siepattiin kotikylänsä lähettyviltä ja kuljetettiin Amerikkaan vuonna 1761 "Phillis"-nimisessä orjalaivassa (jonka mukaan hän sai etunimensä). Bostonissa varakas kauppias nimeltä John Wheatley osti hänet lahjaksi vaimolleen, joka halusi nuoren mustan tytön palvelijakseen.


title: Phillis Wheatley

text: Phillis saavutti nopeasti kauppiasperheen suosion ja hänestä tuli rakastettu perheenjäsen. Wheatleyt suosivat tyttöä hänen kasvatuksessaan, ja perheen poika Nathaniel opetti Phillisiä englannissa, latinassa, historiassa, ja Raamatun tuntemuksessa. Wheatley kastettiin kristinuskoon Old South Meeting Housessa.


title: Phillis Wheatley

text: Wheatley aloitti runojen kirjoittamisen vuonna 1765. Hänen ensimmäinen julkaistu runonsa uskotaan olleen "On Messrs. Hussey and Coffin", joka todennäköisesti julkaistiin newportilaisessa "Mercury"-lehdessä Rhode Islandilla joulukuussa 1767. Seuraavana vuonna Wheatley kirjoitti runon nimeltä "To the Kings Most Excellent Majesty", jossa hän ylisti Ison-Britannian Yrjö III:tta postimerkkilainsäädännön kumoamisesta. Vuonna 1770 Wheatley kirjoitti runomuotoisen kunnianosoituksen Anglikaanisen kirkon papille George Whitefieldille. Kunnianosoitus saavutti laajalti suosiota.


title: Phillis Wheatley

text: Vuonna 1772 Wheatley puolusti kirjallista lahjakkuuttaan oikeussalissa koska hänen aikakautensa ihmisillä oli vaikeuksia uskoa, että musta nainen olisi kyllin älykäs kirjoittamaan runoutta. Kuulustelijoiden joukossa oli ryhmä bostonilaisia merkkihenkilöitä, mukaan lukien pastori Charles Chauncey, vaikutusvaltainen poliitikko John Hancock ja Massachusettsin kuvernööri Thomas Hutchinson. Heidän loppupäätöksensä mukaan Wheatley oli kirjoittanut runonsa itse. Lopuksi he allekirjoittivat vahvistuksen, joka sisältyy Wheatleyn runokokoelman "Poems on Various Subjects, Religious and Moral" esipuheeseen. Kirja julkaistiin Lontoossa, koska bostonilaiset kustantajat kieltäytyivät julkaisemasta tekstiä. Wheatley ja hänen isäntänsä poika, Nathaniel Wheatley, matkustivat henkilökohtaisesti Lontooseen, missä Huntingdonin kreivitär ja Dartmouthin jaarli auttoivat kirjan julkaisemisessa. Wheatleyn menestys runoilijana Amerikassa ja Englannissa auttoi hänet vapaaksi orjuudestaan 18. lokakuuta 1773.


title: Phillis Wheatley

text: 1770-luvulla alkanut Amerikan vallankumous sai Wheatleyn muuttamaan runouttaan enemmän siirtolaisten näkökulmasta käsitteleväksi. Vuonna 1775 hän kirjoitti yhden kuuluisimmista runoistaan "To His Excellence, George Washington", ja lähetti kopion siirtokuntien armeijan ylipäällikölle Washingtonille. Joitakin kuukausia myöhemmin Washington lähetti kiitoksensa Wheatleylle, ja pyysi tätä vierailemaan päämajassaan. Vaikka historioitsijat eivät ole löytäneet tapaamisesta virallisia merkintojä, sen uskotaan toteutuneen keväällä 1776.


title: Phillis Wheatley

text: Entisen isäntäperheensä kuoleman jälkeen Wheatley avioitui orjuudesta vapautetun mustan kauppiaan John Petersin kanssa. Avioliitosta syntyi kolme lasta, joista kaksi kuoli hyvin pian syntymänsä jälkeen. Aviomiehen jouduttua velkavankeuteen Wheatley hankki elantonsa työskentelemällä palvelijana. Vuonna 1784 hän asui täysihoitolassa, jossa viimeisteli uutta runokokoelmaansa. Saman vuoden joulukuussa hän ja hänen ainoa eloon jäänyt lapsensa kuolivat ja heidät haudattiin nimettömään hautaan. Wheatley oli kuollessaan 31-vuotias. Hänen viimeistelemäänsä runoteosta ei ole löydetty.


title: Phillis Wheatley

text: Wheatleyn runous keskittyi kristillisten teemojen ympärille, ja monet hänen runoistaan on omistettu julkisuuden henkilöille. Yli kolmasosa hänen tuotannostaan koostuu elegioista ja loput liittyvät uskonnollisiin, klassisiin ja abstrakteihin aiheisiin, jotka käsittelevät muun muassa vapautta, inhimillisyyttä ja kuolemaa. Omasta elämästään hän kertoo runoissaan vain harvoin. Yksi harvoista hänen kirjoittamistaan orjuuteen viittaavista runoista on nimeltään ”On being brought from Africa to America”.


title: Phillis Wheatley

text: Wheatley kirjoitti aikakaudellaan suositussa mitallisessa runokaavassa, jossa säkeiden lopputavut sointuivat keskenään. Hänen tyylisuuntansa edusti klassismia. Hänen inspiraationsa suurin lähde oli auringon ja valon jumaluus, joka juontui hänen alkuperäisestä afrikkalaisesta kulttuuristaan.


title: Phillis Wheatley

text: Kun Wheatleyn kirja "Poems on Various Subjects" julkaistiin vuonna 1774, hänestä tuli "maailman tunnetuin afrikkalainen, oman aikansa Oprah Winfrey." Ranskalainen filosofi ja kirjailija Voltaire oli vaikuttunut Wheatleyn kirjallisista ansioista, jotka todistivat mustien ihmisten kykenevän runouden kirjoittamiseen. Yhdysvaltain vapaussodan merisankari John Paul Jones lähetti Wheatleylle omia runojaan arvioitavaksi. Kenraali George Washington puolestaan oli syvästi lumoutunut Wheatleyn runossa mainitusta myyttisestä Columbia-jumalattaresta, joka oli sekoitus Pallas Athenesta ja Apollosta, ja suojeli siirtokuntien armeijaa.


title: Phillis Wheatley

text: Vuonna 1778 afroamerikkalainen runoilija Jupiter Hammon kirjoitti oodin Wheatleylle. Hammon ei milloinkaan viittaa itseensä runoissaan, mutta valitessaan Wheatleyn runonsa aiheeksi hän oli tietoinen heidän yhteisestä taustastaan. Wheatleyn ainoan julkaistun runoteoksen uskotaan auttaneen afroamerikkalaisen kirjallisuusgenren syntymistä.


title: Lego Aquaraiders

text: Lego Aquaraiders on Lego-tuotesarja jossa esitellään merihirviöitä, sukeltajia ja vesieläimiä. Se kuuluu Lego Aquazone -tuoteperheeseen. Sarja oli tuotannossa vain vuoden 1997 ajan.


title: Sunda (Färsaaret)

text: Sunda on suurikokoinen kunta Färsaarilla. Se sijaitsee Streymoyn ja Eysturoyn saarten välisen salmen molemmilla rannoilla ja on pinta-alaltaan saarten toiseksi isoin kunta. Sundan keskusta on 97 asukkaan Oyrarbakki ja koko kunnan asukasluku on 1 547.


title: Sunda (Färsaaret)

text: Vuoden 2005 kuntauudistuksessa Sundaan liitettiin Saksunar, Haldarsvíkar, Hósvíkar, Hvalvíkar ja Gjáar, minkä vuoksi Sunda onkin alaltaan toiseksi suurin kunta. Kunnan asukasluku on hitaasti kasvava, sillä se sijaitsee tärkeän valtatien varrella. Kunnan keskukseksi onkin muodostunut ainoan Streymoyn ja Eysturoyn välisen sillan kohdalle.


title: Sunda (Färsaaret)

text: Gjógv, Haldarsvík, Hósvík, Hvalvík, Langasandur, Norðskáli, Oyrarbakki, Oyri, Saksun, Streymnes, Svínáir, Tjørnuvík.


title: Joona Kortesmäki

text: Joona Kortesmäki (s. 3. tammikuuta 1981) on Helsingissä asuva muusikko, koomikko ja televisio-ohjaaja ja -juontaja. Hän tekee musiikkia taiteilijanimellä Posteljoona.


title: Joona Kortesmäki

text: Hänen ensimmäinen albuminsa oli 2004 ilmestynyt omakustanne "Äärimmäinen totuusalbumi". Toinen albumi "Miehen malli" julkaistiin 2. heinäkuuta 2008 Suomen Musiikki -levymerkillä. Levyn single oli radiosoittoa saanut "Nakuna". Kolmas "Irti"-niminen studioalbumi julkaistiin 5. toukokuuta 2010. Kortesmäki esiintyy joko yksin tai "Posteljoona & Ystävät" -kokoonpanossa, johon kuuluu Posteljoonan lisäksi 7 soittajaa.


title: Joona Kortesmäki

text: Kortesmäki oli Nelosen "B-studio"-ohjelman juontaja-toimittaja syksyllä 2008. Hän toimi Yle TV2:n nuorten kesäohjelma "Summerin" pseudonyyminä kameramiehenä, Niklaksena, kesinä 2007 ja 2008. Hän oli myös toinen, Jonte, kesällä 2008 YleX:llä arkiaamuisin juontaneista HeinäEsoista.


title: Joona Kortesmäki

text: Hän oli käsikirjoittajana ja ohjaajana Subin keväällä 2010 ja 2012 esittämässä televisiosarjassa "Teräspallit". Hän juonsi yhdessä Sami Hedbergin kanssa vuoden 2011 Emma-gaalan. Kortesmäki juonsi TV1:n talk show'ta Lauantaiprojektia yhdessä Sami Hedbergn kanssa sekä TV2:lla Arman Alizadin kanssa. Hän oli juontaja-toimittajana myös 2012 Uuden Musiikin Kilpailussa.


title: Joona Kortesmäki

text: Kortesmäki oli kilpailijana "Giljotiinissä". Ohjelman juontaja Janne Virtanen esitteli hänet "21-vuotiaana taiteilijana Nokialta, jonka harrastuksena ovat kansantanssit ja bridge-illat".


title: Monomyytti

text: Monomyytti tai sankarin (myyttinen) matka on vertailevassa myyttitutkimuksessa käytetty termi, jolla tarkoitetaan myyttejä, jotka ovat samankaltaisia eri kansojen keskuudessa. Termi tarkoittaa eri maiden kansantarinoissa ja -saduissa esiintyvää tyypillistä juonirakennetta, jossa tarinan sankari lähtee seikkailuun ja palaa sieltä paitsi voittajana, myös muuttuneena ja viisastuneena ihmisenä. Juonirakennetta käytetään nykyäänkin tietoisesti erityisesti elokuvien käsikirjoituksissa.


title: Monomyytti

text: Ensimmäisenä juonirakenteen havaitsi Vladimir Propp, joka tutki venäläisiä kansansatuja ja totesi, että samat juonikuviot toistuvat sadusta toiseen.


title: Monomyytti

text: Vuonna 1949 amerikkalainen antropologi Joseph Campbell julkaisi kirjansa "The Hero With a Thousand Faces", joka julkaistiin 1992 suomeksi nimellä "Sankarin tuhannet kasvot". Campbell oli perehtynyt Proppin tutkimuksiin ja löysi samankaltaisia myyttisestä sankarista kertovia tarinoita primitiivisistä kulttuureista eri puolilta maailmaa.


title: Monomyytti

text: Hollywoodin käsikirjoituskonsulttina toiminut Christopher Vogler havaitsi puolestaan 1990-luvun alussa, että myös valtaosasta menestyselokuvista on löydettävissä samankaltainen sankarimyytin peruskaava.


title: Monomyytti

text: Campbellin, Voglerin ja muiden tutkijoiden perusteella sankarin matkan vaiheet voidaan jaotella esimerkiksi seuraavasti:


title: Kantaluu

text: Kantaluu () on kantapään luisen sisuksen muodostava luu. Kantaluu kiinnittyy telaluuhun ja kuutioluuhun. Ihmisellä kantaluu on nilkkaluista suurin ja siihen kiinnittyy akillesjänne ja jalkapohjan peitinkalvo. Kantaluu on yksi kävelemisen mahdollistavista luista, ja se myös toimii apuna jalan tukemisessa.


title: Mustalampi

text: Mustalampi on Suomen yleisin järven tai lammen nimi ja toiseksi yleisin luontonimi: niitä on yli 500. Mustalampi-nimisistä järvistä yli hehtaarin kokoisia yhteensä 391. Nimi on voinut viitata veden tummuuteen. Nimi on lisäksi käytössä asuinalueiden nimenä ja sukunimenä.


title: Mustalampi

text: Lampi-sanasta esiintyy osassa suomen murteista variantti lammi. Siksi myös Mustalammi on käytössä järvien ja lampien nimenä. Tämännimisiä järviä on Suomessa 54 kappaletta.


title: Kultainen aamunkoitto

text: Kultainen aamunkoitto tai Kultainen sarastus (Χρυσή Αυγή, Chrysi Avgi) on kreikkalainen kansallissosialistinen äärioikeistolainen puolue, jonka johtajana toimii Nikolaos Michaloliakos. Kultainen aamunkoitto on perustettu vuonna 1993.


title: Kultainen aamunkoitto

text: Kultainen aamunkoiton kannatus kohosi merkittävästi vuonna 2012 järjestetyissä kaksissa parlamenttivaaleissa, joissa vaaliteemoina olivat maahanmuutto ja Kreikan valtionlainasopimus Euroopan unionin kanssa. Toukokuun vaaleissa Kultainen aamunkoitto sai 7 % äänistä ja 21 paikkaa 300:sta Kreikan parlamentissa. Kesäkuun vaaleissa puolue sai 6,9 % äänistä ja 18 paikkaa. Parlamenttiin nousemisen jälkeen puolueen kannattajien rasistinen väkivalta maahanmuuttajia kohtaan on kasvanut räjähdysmäisesti. Kyselyiden mukaan väkivalta on kuitenkin vähentänyt puolueen kannatusta. Kesäkuussa 2014 puolueen kannattajat tekivät natsitervehdyksiä ja lauloivat Horst-Wessel-Liediä parlamenttitalon edustalla.


title: Kultainen aamunkoitto

text: Tammikuun 2015 parlamenttivaaleissa Kultainen aamunkoitto saavutti 6,28 prosentin ääniosuuden, mikä riitti 17 parlamenttipaikkaan.


title: Kultainen aamunkoitto

text: Kultaisen aamunkoiton kannattajia on epäilty useista väkivallanteoista, joiden kohteina ovat olleet lähinnä maahanmuuttajataustaiset henkilöt. Syyskuussa 2013 puolueen jäsen surmasi 34-vuotiaan kreikkalaisen kansalaisaktivistin ja rap-artistin Pavlos Fyssasin. Kyseessä oli ensimmäinen vakava väkivallanteko, joka pystyttiin suoraan yhdistämään puolueen jäseneen. Reilu viikko tapahtuneesta pidätettiin viisi Kultaisen aamunkoiton jäsentä osallisena murhaan.


title: Kultainen aamunkoitto

text: Muutamaa päivää ennen Fyssasin murhaa Kultaisen aamunkoiton kannattajat pahoinpitelivät yhdeksän Kreikan kommunistisen puolueen jäsentä. Fyssasin murhan johdosta Kreikan hallitus ilmoitti aikeistaan Kultaisen aamunkoiton toiminnan rajoittamiseksi tai kieltämiseksi. Hallitus ryhtyi tutkimaan myös poliisin mahdollisia yhteyksiä puolueeseen. Syyskuun lopulla 2013 puolueen johtaja Michaloliakos pidätettiin epäiltynä osallisuudesta rikollisjärjestön perustamiseen. Lokakuussa Kreikan parlamentti keskeytti puolueen saaman puoluetuen. Tuki voidaan keskeyttää sellaiselta puolueelta, jonka johtaja tai kymmenesosa parlamentin jäsenistä on syytettyinä osallistumisesta rikollisjärjestön toimintaan.


title: Piquet

text: Piquet (tai suomeksi piketti) on vanha ranskalainen korttipeli kahdelle. Piquet kuuluu tikkipeleihin ja pelissä käytetään pakkaa, josta on poistettu kortit 2 - 6 (32:n kortin "lyhyttä pakkaa" eli nk. piquet-pakkaa). Bridgen suosion myötä Piquet on kadonnut harrastaja-kortinpelaajien tietoisuudesta.


title: Andrei Aleksandrovitš Popov

text: Andrei Aleksandrovitš Popov ( (4. lokakuuta 1821 Pietari – (18. maaliskuuta 1898 Pietari) oli Keisarillisen Venäjän laivaston amiraali ja laivasuunnittelija. Useat hänen suunnittelmistaan laivoista ovat tunnettuja huonosta merikelpoisuudesta.


title: Andrei Aleksandrovitš Popov

text: Vuosina 1858–1864 hän toimi Venäjän Tyynenmerenlaivueiden komentajana.


title: Pavian maakunta

text: Pavian maakunta () on maakunta Lombardian alueella Pohjois-Italiassa.


title: Pavian maakunta

text:
Pavian maakunnan pinta-ala on 2 969 km ja siellä on noin 550 000 asukasta. Maakunnassa on 188 kuntaa, ja sen pääkaupunki on Pavia.
Pavian maakunnan halki virtaa Po ja sen sivujoki Ticino. Pavian lisäksi muita suuria kaupunkeja ovat Vigevano ja Voghera.


title: Shakkivariantti

text: Shakkivariantti on shakista kehitetty tai muunneltu peli. Erilaiset erikoisshakit voidaan luokitella seuraavin perustein:


title: Shakkivariantti

text: Ehkä tunnetuin shakkivariaatio on entisen maailmanmestari Bobby Fischerin kehittämä Fischer Random, joka tunnetaan myös nimellä Chess960. Siinä upseereiden asema takarivillä arvotaan ennen ottelua. Tarkoitus on vähentää avausteorian merkitystä. Pelitapa on saavuttanut suosiota etenkin nettipelaamisessa.


title: Shakkivariantti

text: Internetin kautta useat variantit ovat saavuttaneet uutta suosiota, esimerkiksi syöttöshakki (engl. loser's chess jossa pyritään syöttämään kaikki nappulat) sekä Tandemshakki (kaksi kahden hengen tiimiä pelaavat kahdella laudalla). Variantiksi voidaan myös kutsua tilannetta, joissa vahvempi pelaaja antaa tasoitusta, esimerkiksi ratsun verran.


title: Mustalampi (Jalasjärvi)

text: Mustalampi on järvi Koskuen Mustalammin kylässä, entisen Jalasjärven kunnan eteläosassa. Mustalammen laskujoki on nimeltään Mustajoki. Järveen laskee etelästä Mustaluoma, joka saa vetensä Mustajärvestä. Mustalampi sijaitsee 121,8 metrin korkeudella merenpinnasta.


title: Mustalampi (Jalasjärvi)

text: Vuosina 1930–1931 hätäaputyönä suoritetun Mustaluoman perkauksen johdosta Mustalammen pinta laski yli metrillä.


title: Mustalampi (Jalasjärvi)

text: Mustalammen rannalla sijaitsee Jalasjärven seurakunnan leirikeskus Kesäranta. Kesärannassa järjestetään muun muassa rippileirejä.


title: Tabuk

text: Tabuk () on yksi Saudi-Arabian 13 provinsseista maan luoteisosassa, Punaisenmeren rannalla. Sen pinta-ala on 146 072 neliökilometriä ja asukasluku 691 716 (vuonna 2004). Provinssin pääkaupunki on Tabuk.


title: Johan Jauhiainen

text: Johan Benjamin Jauhiainen (31. heinäkuuta 1895 Pielavesi – 30. joulukuuta 1959 Helsinki) oli suomalainen jääkärieverstiluutnantti. Hänen vanhempansa olivat maanviljelijä Paavo Jauhiainen ja Hilda Laitinen. Hänet vihittiin avioliittoon vuonna 1920 Saima Johanna Vihosen kanssa.


title: Johan Jauhiainen

text: Hän kävi kansakoulun ja suoritti yksityisesti viidennen luokan Haminan yhteiskoulussa vuonna 1923. Taktiikan soveltamiskurssin Suojeluskuntain päällystökoulussa hän suoritti vuonna 1927 ja kaasusuojelukurssin vuonna 1928 sekä Taistelukoulun komppanianpäällikkökurssin vuonna 1929.


title: Johan Jauhiainen

text: Tämä pielavetinen maanviljelijä liittyi vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 27. heinäkuuta 1916, josta hänet siirrettiin 6. lokakuuta 1916 pataljoonan 1. komppaniaan. Hän otti osaa taisteluihin ensimmäisessä maailmansodassa Saksan itärintamalla Riianlahdella ja Aa-joella. Rintamakomennuksensa jälkeen hänet komennettiin Polangenin erikoiskursseille (pommarikurssi). Kursseilta hänet komennettiin Suomeen 2. joulukuuta 1917 aselaiva S/S Equityllä. Suomeen hän saapui 8. joulukuuta 1917 ja rantautui Apuskäriin Merikarvialle, mistä hänet komennettiin Kajaaniin harjoittamaan paikallisia suojeluskuntajoukkoja.


title: Johan Jauhiainen

text: Suomen sisällissotaan hän osallistui ensin Kajaanin sissirykmentin 1. komppanian konekivääriosaston johtajana ja 15. huhtikuuta 1918 alkaen Pohjois-Savon rykmentin 1. pataljoonan konekiväärikomppanian päällikkönä. Hän otti osaa Kuopion, Mäntyharjun, Varkauden ja Mouhun taisteluihin sekä Viipurin ja Haminan valloituksiin.


title: Johan Jauhiainen

text: Sisällissodan jälkeen hän palveli edelleen komppanianpäällikkönä Pohjois-Savon rykmentissä, mistä sittemmin muodostettiin Helsingin vartiopataljoona. Hänet siirrettiin 17. lokakuuta 1918 Laatokan jalkaväkirykmentti n:o 6:een, minkä nimeksi myöhemmin tuli Viipurin rykmentti, missä hänet sijoitettiin ensin 2. konekiväärikomppanian päälliköksi ja 1. marraskuuta 1922 alkaen ase- ja konekivääriupseeriksi ja edelleen 8. lokakuuta 1924 alkaen 5. komppanian ja 1. syyskuuta 1925 alkaen 4. komppanian päälliköksi. Aliupseerikoulun johtajana hän toimi vuosina 1926–1928 ja 1933–1934 sekä vuonna 1935. Haminan varuskunnan komendanttina hän toimi vuosina 1922–1924. Viipurin rykmentin kunnianeuvoston jäsenenä hän toimi vuonna 1928 ja varapuheenjohtajana vuosina 1934 ja 1936.


title: Johan Jauhiainen

text: Talvisotaan hän osallistui Jalkaväkirykmentti 35:n (JR 35) 2. pataljoonan komentajana osallistuen taisteluihin Kollaalla ja Laatokan pohjoispuolella sekä Pitkärannassa. Välirauhan aikana hän toimi aluksi samassa tehtävässä, mutta siirrettiin pataljoonan komentajaksi 8. Prikaatiin. Hän toimi myös Pohjois-Karjalan suojeluskuntapiirin 1. sotilasohjaajana. Jatkosotaan hän osallistui pataljoonan komentajana Jalkaväkirykmentti 51:n (JR 51) 3. pataljoonassa, jossa joukossa osallistui taisteluihin Pälkjärvellä, Hämeenkoskella, Multamäellä ja Sortavalassa sekä Syvärinniskalla Itä-Karjalassa. Vuonna 1942 hänet siirrettiin komentajaksi Jalkaväenkoulutuskeskus 1:een, josta hänet siirrettiin vielä samana vuonna toimistopäälliköksi Päämajan Huolto-osastolle, jonka lähettämänä hän oli vuonna 1944 komennuksella Saksassa.


title: Johan Jauhiainen

text: Sotien jälkeen hän toimi samoissa tehtävissä ja erosi vakinaisesta palveluksesta vuonna 1946 ja siirtyi Oy Veikkaus Ab: palvelukseen, missä työssä olikin aina vuoteen 1959 saakka. Vuodesta 1950 hän toimi kyseisen yrityksen Seinäjoen piirikonttorin johtajana. Hänet on haudattu Helsinkiin.


title: Rene Kirby

text: Rene Kirby (s. 27. helmikuuta 1955) on yhdysvaltalainen elokuva- ja televisionäyttelijä. Hän näytteli Farrellyn veljesten elokuvassa "Hal ja iso rakkaus". Hän näyttelee elokuvassa Waltia, jolla Kirbyn tavoin on spina bifida.


title: Rene Kirby

text: Kirby on taitava voimistelija ja hiihtäjä, ja hän on hiihtänyt usein vammaiskilpailuissa.


title: Gangsta Rap Made Me Do It

text: "Gangsta Rap Made Me Do It" on ensimmäinen single Ice Cuben Raw Footage -albumilta. Single julkaistiin musiikkivideon kanssa hänen MySpace-sivullaan 3. tammikuuta 2008. Westside Connectionin jäsenet vierailevat kappaleen videolla. Kappaleessa puhutaan siitä, että gangsta rapia syytetään usein rikoksista.


title: Hveragerði

text: Hveragerði on kunta Islannin eteläosassa, 45 kilometriä Reykjavíkistä itään, maan päätien Hringvegurin varrella. Kunnan asukasluku on 2 316 (1. tammikuuta 2011). Sen läpi virtaa Varmá-joki.


title: Dhofar

text: Dhofar (, "Ẓufār") on yksi Omanin yhdestätoista hallinnollisesta alueesta, kuvernoraatista. Dhofat sijaitsee maan eteläosassa Arabianmeren rannikolla. Alueen pääkaupunki on Salala. Kuvernoraatti rajautuu etelässä Arabianmereen, lännessä Jemeniin, pohjoisessa Saudi-Arabiaan ja idässä al-Wustan kuvernoraattiin.


title: Dhofar

text: Toukokuussa 2015 väkiluvuksi kirjattiin 386 870 henkeä, joista omanilaisia oli 196 042 ja ulkomaalaisia 190 828. 2010-luvun alkupuolella kuvernoraatin väkiluku oli kasvanut yli 100 000:lla, sillä vuoden 2010 väestönlaskennassa asukkaita oli 249 729. Kasvu kohdistui väestöennusteiden mukaan erityisesti Salalaan. Kuvernoraatin pinta-ala on 99 062 km.